recursal/SuperWikiNEXT-32B huggingface dataset:
**阿基米德中點定理**（**Archimedes' Midpoint Theorem**）說明：圓上面有兩點 A 同 B，M 係弧 AB 嘅中點，隨意揀圓上嘅一點 C，D 係 AC上嘅點使到 {\displaystyle MD\perp AC} 。

若果 M 同 C 喺弦 AB 異側，即係 AD = DC + BC；

若果 M 同 C 喺弦 AB 同側，即係 AD = DC - CB。

證明
--

若果係同側：喺線段 {\displaystyle AD} 上取點 {\displaystyle X} ，使到 {\displaystyle DX=DC}，由於 {\displaystyle MD\perp AC}，有

{\displaystyle MX=MC}。又因為 *M* 係弧 {\displaystyle AB} 嘅中點，所以 {\displaystyle AM=BM}。

同時由圓周角定理得知：
{\displaystyle \angle MAC=\angle MBC}，{\displaystyle \angle ABM=\angle ACM}，
所以 {\displaystyle \angle XMC=2\angle DMC=180^{\circ }-2\angle ACM=180^{\circ }-2\angle ABM=\angle AMB} ，
所以 {\displaystyle \angle AMX=\angle AMC-\angle XMC=\angle AMC-\angle AMB=\angle BMC}，
所以 {\displaystyle \triangle AMX\cong \triangle BMC}，
所以 {\displaystyle AX=BC} ， {\displaystyle AD=AX+XD=DC+CB} ，命題得到咗證實。

  

若果係異側：喺線段 AD 延長線上取點 X，使到 DX = AD。

因為 M 係弧 AB 嘅中點，所以 {\displaystyle \angle ACM=\angle BCM}。
又因為四邊形 AMBC 係圓入面接四邊形，所以延長 CB 至 P，則 {\displaystyle \angle MBP=\angle MAC} 。
但係 AD = DX ，所以 {\displaystyle \angle ADM} 係直角，所以{\displaystyle \triangle ADM\cong \triangle XDM} ； {\displaystyle \angle MAC=\angle AXM} ； {\displaystyle \angle MBP=\angle AXM} ； {\displaystyle \angle CXM=\angle CBM} 。
又 CM = CM， 所以 {\displaystyle \triangle CXM\cong \triangle CBM} 。
承上，所以 CX = CB；所以 AD = DC - CX = DC - CB。

外部連結
----

* Java 程式 (by Jim Loy)
**裙帶路**（Kwan Tai Lo），亦有寫**群大路**，係香港一笪地方，響香港島北岸域多利城（Victoria）一帶地方，而唐人亦都叫域多利城做群大路。

名
-

英國統治香港之前，未立域多利城之前，呢帶無乜平地，山邊就係海邊，斜坡滿岩石。響崖石之間，開有一條路，彎彎曲曲，好似裙帶咁，當時水上人同島上村民咁呢帶做裙帶路。英人開埠之後，唐人照舊叫域多利城一帶做裙帶路。呢個名到二戰後初期都用，但家下多數人都不明所以。

1963年3月近石排灣出土一塊路碑，一面就有寫Victoria 5 mile同裙帶路十八里，另一面有寫Aberdeen 1 mile同石排灣二里。從此睇到域多利城同裙帶路係同地。家下塊碑歸香港歷史博物館。

好多人唔清楚來歷，穿鑿附會，編有唔少故仔。其中最出名一則係咁：英人來港嗰陣，有個叫阿裙或者陳群嘅蜑家婆，人稱阿群。佢響呢帶幫人帶路。帶路幫英人由島南去到島北。因為佢帶路之故，所以叫呢帶做裙帶路，而香港徽號上，個唐人就係阿裙，幅圖亦叫阿裙帶路圖。不過，未有英人來之前，經已有裙帶路個名，好明顯係作故仔。

史
-

大清乾隆年間，錦田鄧氏鄧春魁等人響裙帶路置田產，當時裙帶路重係歸東莞縣。之後佢租畀佃戶。

1841年之下，鄧氏田產係鄧致祥等人承繼，向裙帶路租戶收田租。1841年英國人佔香港島，將呢啲田用來起路起屋。之後由南京條約確認。期間道光廿二年（1842年）鄧氏呈上《香港等處稅畝總呈》畀廣東布政司有提及英人佔據裙帶路田產。文中講及來田產來歷，如下『……又承祖𠨏春魁等所遺在乾隆年間買受東莞稅田縂名裙帶路內分土名黃坭涌等处計下稅三頃零……』。

之後提及英人佔田地。《香港等處稅畝總呈》有講：『……鄧致祥等……查內有土名裙帶路各处現被𠸄夷𧺫造房……』。

當時村民見船泊港，毁田起路起屋，又怕英人惡，唔敢對質。《香港等處稅畝總呈》有講：『……香港山群大路前後左右內批佃戶彭信有周亜有等耕輸一向相安無異茲據該各佃到家報稱𠸄夷船隻灣泊現在群大路一帶地方居住該田已種之田禾平毁為路未耕之田搭盖為房夷人𠒋烈不敢向論䓁語……』。

註
-

1. ↑  *The Treaty Ports of China and Japan*. 1867.
2. ↑  𠨏。鄧嘅減筆字。
3. ↑  縂。總嘅減筆字。
4. 1 2  打唔到，處字下部，以处代。處嘅減筆字。
5. ↑  𠸄，指英國。夷，指外國人。𠸄夷係英人咁解。
6. ↑  𧺫。起嘅異體字。
7. ↑  佃讀電
8. ↑  亜。亞嘅異體字。
9. 1 2  可能有誤。
10. ↑  盖。蓋嘅減筆字。
11. ↑  𠒋。兇嘅異體字。
12. ↑  䓁。可能係【對】異字。唔肯定。
地圖畀主要路線
血淚之路標識，喺國家歷史行人道
**血淚之路**（切羅基話：ᎨᏥᎧᎲᏓᎠᏁᎬᎢ，英文：**Trail of Tears**）係隻術語着攞來描述驅逐美洲原住民（所謂印第安人）跟美國東南部啲肥沃林地到而今啲印地安土地，啲貧瘠好多、喺奧克拉何馬州嘅。驅逐印第安部落件事代表到隻歷史轉折點，隻標誌到隻低谷畀土著人民戥美國政府之間嘅關係嘅。 進行驅逐行動嘅背景係，喺1800年以後，歐洲殖民者嘅需求對於土地不斷噉增加、北美邊境土地亦都因此擴張。種重新安置影響到嘅部族有 Muskogee (Creek), Cherokee, Chickasaw, Choctaw 同埋 Seminole人，啲人由於有適應到啲殖民者嘅生活方式，着喊做「五大文明部族」。就美國印第安人政策來講，立法上包含到種驅逐行為係透過份《印第安人遷移法》，份得到通過喺1830年嘅，來達成嘅。藉由總統Andrew Jackson嘅約定，印第安人啲祖傳領土在南部各州被逼在1831年至1839年間割讓、交換或者出售，一係聽軍隊清空。

安置工作係着分批組織在美國軍隊嘅陪同下，並跟到嘸同嘅路線向西行。在前往印第安人新保留地嘅過程中，超過四分之一嘅流離失所人士同埋跟到行嘅美國非洲裔奴隸死喺疾病、疲癐、凍冷以及飢餓下。影響畀啲原住民係毀滅性嘅，並且一路延續到20世紀下半葉。除開人口着嚴重消滅，根蔃畀文化同埋精神都捱生蠻掹斷對於啲部落啲有連結緊密畀佢哋祖祖輩輩生活喺嘅鄉土來講。啲人捱擘裂成東部、西部嘅部落。喺受分配嘅領土上高，各民族繼續分裂，並發生衝突戥其他捱搬遷嘅部落；跟到美國向西部嘅又一次擴張，啲人進一步流離失所。 

儘管啲印第安人啲受流離失所影響嘅提出過要求，但美國政府（截至2020年6月）都未採取任何立場對於參與驅逐行動以及造成嘅相關後果。之不過，兩條路線畀*Cherokee Trail of Tears*喺1987年得到列入美國國家行人道系統（The National Trails System）來紀念受害者。

睇埋
--

* 美國領土擴張


|  |  |
| --- | --- |
| 美國旗沙漏icon   | 呢篇文係同美國史有關嘅楔位文。歡迎幫維基百科擴寫佢。睇 • 論 • 改 • 歷 |
**獨立國家聯合體**（減筆**獨聯體**，俄文**Содружество Независимых Государств**，減筆**СНГ**；拉丁字母 **Sodruzhestvo Nezavisimykh Gosudarstv**，減筆**SNG**；英文**Commonwealth of Independent States**，減筆**CIS**）係蘇聯分解成多國之後，成員組成嘅組織。

獨聯體喺1991年成立。除咗波羅的海國家－拉脫維亞、愛沙尼亞同埋立陶宛之外，其餘嘅前蘇聯加盟共和國都有加入過獨聯體。格魯吉亞喺2009年退出，烏克蘭喺2014年因為克里米亞問題而宣佈退出。

| * 睇
* 傾
* 改
獨立國家聯合體 |
| --- |
| 成員國 |  亞美尼亞 ·  阿塞拜疆 ·  白俄羅斯 · 哈薩克 哈薩克 · 吉爾吉斯 吉爾吉斯 ·  摩爾多瓦 · 俄羅斯 俄羅斯 ·  塔吉克 ·  烏茲別克 | 獨立國家聯合體旗 |
| 聯繫成員國 | 土庫曼 土庫曼 |
| 前成員國 | 格魯吉亞 格魯吉亞 ·  烏克蘭 |

|  |  |
| --- | --- |
| 權威控制 | 
* WorldCat
* VIAF: 131775197
* LCCN: n92019874
* ISNI: 0000 0001 2159 2250
* GND: 2128486-6
* SELIBR: 125638
* SUDOC: 032278780
* BNF: cb12333917h（資料）
* NLA: 35168055
* NKC: ge134501
* BNE: XX194913

 |


|  |  |
| --- | --- |
| Stub icon | 呢篇文係國際組織楔位文。歡迎幫維基百科擴寫佢。睇 • 論 • 改 • 歷 |
**李凱琳**，香港傳媒人，曾經做過《蘋果日報》記者，部分報導曾經獲獎。

事件
--

### 採訪工作被親中派鍾詠淵攻擊

李凱琳曾經訪問後來被揭發涉及賄選同性騷擾等爭議嘅親中派催眠治療師鍾詠淵。當時鍾詠淵以性治療作招徠，甚至要求病患自摸同捉手指以達致性高潮，香港大學心理學家兼資深催眠師梁錦堂直斥佢咁做等同叫人自慰，平機會亦批評，佢嘅做法可構成性騷擾。另外，佢亦喺個人社交網站入面話自己係耶穌，又大講咸濕IQ題同侮辱一啲客人。鍾詠淵之後曾經上載短片，點名反駁李凱琳同另一蘋果日報記者韓耀庭，又攻擊李凱琳話佢性冷感。

### 攞到第十六屆人權新聞獎

喺2011年香港區議會選舉期間，多個選區爆發種票疑雲，李凱琳曾經聯同多名喺蘋果日報工作嘅同事跟進，之後憑著「區議會選舉種票系列之1屋7姓13票 樓拆了照種票」報導攞到第十六屆人權新聞獎。

### 被尖沙咀君怡酒店東主控告

李凱琳曾經喺2012年喺蘋果日報寫咗一篇名為《紅色背景　老闆曾入獄　19億買君怡》嘅報導，結果被君怡酒店東主劉希泳入稟高等法院控告誹謗。原告話報道入面用上「入獄」、「階下囚」、「出獄」、「判監」同埋「坐牢」嘅字眼對他構成誹謗，但內文其實有講佢只係被拘留，但包括李凱琳在內嘅被告一方就認為，呢啲字眼喺中港兩地法律有唔同嘅解釋。

參考
--

1. ↑  〈記者放蛇偵查 被要求自摸 出位催眠師涉性騷擾 ｜ 蘋果日報〉. 《Apple Daily 蘋果日報》 (香港中文). 原著喺2021-04-20歸檔. 喺2021-04-20搵到.
2. ↑  〈特稿 自稱耶穌救世人 髒話罵走數客 ｜ 蘋果日報〉. 《Apple Daily 蘋果日報》 (香港中文). 原著喺2021-04-20歸檔. 喺2021-04-20搵到.
3. ↑  《催眠治療師鍾詠淵回應李凱琳及韓耀庭失實報道》 (英文), 喺2022-02-12搵到
4. ↑  《[獨家]性冷感港女記者想賴數 老屈催眠師鍾詠淵非禮 (訪問清晰版)》 (英文), 喺2022-02-12搵到
5. ↑  〈第十六屆人權新聞獎得獎名單〉.`{{cite web}}`: CS1 maint: url-status (link)
6. ↑  〈君怡酒店東主告誹謗 准修改回應〉. 《東方日報》 (香港中文). 喺2022-08-05搵到.
7. ↑  〈君怡酒店東主告《蘋果》誹謗〉. 《太陽報》 (香港中文). 喺2022-08-05搵到.
《**歷史記憶法**》（西班牙語：*Proyecto de Ley de la Memoria Histórica*或*Proyecto de Ley de extensión de derechos a los afectados por la Guerra Civil y la dictadura*，全名：*Proyecto de Ley por la que se reconocen y amplían derechos y se establecen medidas en favor de quienes padecieron persecución o violencia durante la Guerra Civil y la Dictadura*）係由薩帕特羅所屬嘅西班牙工人社會黨政府喺2006年提出嘅法律草案，旨在責難佛朗哥主義（Francism）同埋作出補救。

宗旨
--

歷史記憶法旨在：

* 否定佛朗哥政權嘅合法性
* 強制所有公立機構清拆紀念佛朗哥嘅銅像，牌匾同所有其他標誌
* 設立國家賠償畀受佛朗哥軍法審判嘅受害者
* 禁止喺紀念佛朗哥嘅地方（如墓地）進行政治活動，但紀念喺佢統治下受害人嘅活動例外
* 喺一段時間內，容許受佛朗哥迫害而流亡外國的人及其後人回國，成為國民

內閣喺2006年6月28號通過呢條法案，下議院喺2007年10月30號通過，上議院喺同年12月10號通過，並喺12月26號生效。

拆像爭議
----

清拆紀念佛朗哥銅像嘅要求係法案最大爭議嘅部分，一啲政治保守勢力（唔一定支持佛朗哥嘅獨裁）反駁指執政黨（工人社會黨）咁做重開歷史傷口，直指史觀唔可以由單一政黨壟斷，指執政黨分化國民。

支持草案者認為清拆紀念佛朗哥係轉型正義嘅必要，尤其近年紀念佛朗哥嘅政治活動增加，危害到西班牙民主嘅永續。

2008年12月18日，相信係佛朗哥最後一個公開嘅銅像喺桑坦德被拆。

參攷
--

1. ↑  〈西班牙上議院網址，2008年12月27號睇，西班牙文〉. 原著喺2012年4月29號歸檔. 喺2008年12月27號搵到.
2. ↑  〈西班牙法務部網址，2008年12月27號睇，英文〉. 原著喺2008年12月23號歸檔. 喺2008年12月27號搵到.
3. ↑  〈報導人民黨的反駁〉. 原著喺2007年12月11號歸檔. 喺2008年12月27號搵到.
4. ↑  〈Typically Spanish 網址，2008年12月27日睇〉. 原著喺2008年12月21日歸檔. 喺2008年12月27日搵到.

連出去
---

* （西班牙文）草案全文 (PDF)
* （英文）報導
* （英文）報導人民黨的反駁
* （英文）立法嘅作用
**李卓敏基本醫學大樓小食店**（**Basic Medical Sciences Building Snack Bar**），俗稱**Med Can**，係香港中文大學嘅一間飯堂。

設施
--

Med Can分為室內室外兩部份，門口右邊可以買外賣雙餸飯，只可以去室外食；入咗門口左邊係收銀處，畀咗錢之後可以憑單據入去攞餐。室外設有多張有太陽遮嘅枱。

交通
--

可以搭校巴1、2號或者收費穿梭小巴（俗稱富貴巴）喺邵逸夫堂落，向車尾方向行過去。

歷史
--

2022年之前嘅經營者喺香港中文大學校園長期經營，陪伴唔少喺香港中文大學讀書同工作嘅人。有部份人亦鍾意食佢哋獨特以碎冰忌廉作面層、配以檸檬雪芭同埋麥片嘅檸檬批，以及欣賞呢度嘅人情味，因而得到唔少香港人嘅留意。不過，佢哋喺2022年初宣布同中大嘅合約結束，喺6月30號之後正式結束營業。喺最後一日營業嘅時候，有過百人喺雨中幫襯送別，有人受訪嘅時候話呢個係中大傳承嘅一部分，感慨喺武漢肺炎之下，中大失去咗好多。

參考
--

1. 1 2  呂諾君 (2022-06-30). 〈說了再見｜中大Med Can結業檸檬批成絕響 百米人龍雨中送別〉. 《香港01》 (香港中文). 喺2022-06-30搵到.
2. ↑  何蔓琪 (2022-03-28). 〈中大Med Can傳6月底結業 IG Foodie尋校友Fans:想請你食最後一餐｜開罐〉. 《香港01》 (香港中文). 喺2022-06-30搵到.
3. ↑  新假期 (2022-04-01). 〈中大檸檬批恐成絕響！逾30年歷史中大Med Can或將結業 營業至4月底 師生校友不捨中大名物 「山城第一雙餸飯」｜飲食熱話 | 飲食〉. 《新假期》 (美國英文). 喺2022-06-30搵到.

出面網頁
----

* 李卓敏基本醫學大樓小食店 - OpenRice
《**前進澳洲美之國**》（英文：Advance Australia Fair）係澳洲嘅國歌，由彼得·多斯·麥哥覓（英文：Peter Dodds McCormick）作曲同填詞，喺1868年第一次演奏，1974年成為「國家歌曲」，但去到1984年先正式定為國歌。

中文譯名
----

首歌本來嘅名*Advance Australia Fair*係一句倒裝句，係指希望靚（Fair）嘅澳洲（Australia）向前行（Advance）咁解。《前進澳洲美之國》係澳洲政府使用嘅官方譯名，亦係澳洲華人用嘅中文譯名。

國歌沿革
----

作為英國嘅殖民地，澳洲喺1901年獨立個時喺用到國歌嘅場合會用英國國歌《天佑吾王》。

早喺19世紀末期，隨住澳洲嘅國家民族意識日漸高漲，就出現咗一啲愛「國」歌曲，當中包括呢首《前進澳洲美之國》。呢首歌1878年11月30號喺雪梨第一次演奏，之後呢首歌就開始流行，1901年1月1號聯邦開國大典嗰時有成萬人嘅合唱團合唱呢首歌。

之後，雖然《天佑吾王》重係澳洲國歌，但係《前進澳洲美之國》喺好多場合都被視為澳洲嘅非官方象徵演奏，例如喺1952年之前，澳洲公營廣播機構澳洲廣播署就喺新聞之前播放呢首歌。喺正式活動入面亦都經常用嚟做開始或者完嘅歌。第二次世界大戰後期，電影院播放《天佑吾王》同美國國歌《星條旗》之後，就會播放呢首歌。

《天佑吾王》作為澳洲國歌用到1974年。1973年，魏德倫（英文：Gough Whitlam）政府決定澳洲政府應該用返自己嘅國歌，於是通過澳洲藝術公會舉行比賽揀國歌。比賽最後決定嘅三首歌都係傳統歌曲，《前進澳洲美之國》係其中一首。1974年經過民意調查之後，魏德倫政府決定將《前進澳洲美之國》成為國家歌曲，響王室場合以外的場合演奏。

1976年，新上任嘅菲莎（英文：Malcolm Fraser）政府宣佈喺皇室、總督、國防同埋效忠宣誓嘅場合奏返天佑吾王，同時搞咗個無法律效力嘅民意調查，喺嗰次調查入面，《前進澳洲美之國》贏得43.29巴仙嘅民意支持 。但係《前進澳洲美之國》正式成為澳洲國歌就要等到1984年霍克（英文：Bob Hawke）政府建議嗰時嘅總督簽誥令將呢首歌定為國歌。《天佑吾王》自此成為「皇家禮樂」，只會喺英國君主或者皇室成員在場嘅時候同國歌一齊演奏。

2020年12月31號，澳洲總理史葛·摩利臣宣佈2021年1月1號開始，國歌嘅歌詞第二句會由「我哋年輕同自由」（For we are youth and free）改成「我哋一體同自由」（For we are one and free）。

段
-

首歌本來有5段歌詞，但係官方版本無用英國情意結太過重，澳洲人接受唔到嘅第2段、第4段同第5段。而原本首歌嘅第1段同第3段被揀做國歌嗰時，曾經稍為改過。

歌詞
--

| （英文歌詞） | （粵文譯） |
| --- | --- |
| **第一段**
Australians all let us rejoice,
For we are one and free;
We've golden soil and wealth for toil,
Our home is girt by sea;
Our land abounds in nature's gifts
Of beauty rich and rare;
In history's page, let every stage
Advance Australia Fair.
In joyful strains then let us sing,
Advance Australia Fair.
**第二段**
Beneath our radiant Southern Cross,
We'll toil with hearts and hands;
To make this Commonwealth of ours
Renowned of all the lands;
For those who've come across the seas
We've boundless plains to share;
With courage let us all combine
To Advance Australia Fair.
In joyful strains then let us sing,
Advance Australia Fair. | **第一段**
澳洲人等我哋歡笑
我哋一體同自由
我哋有肥沃嘅土地值得耕種
我哋嘅屋企被海圍住
我哋有大量大自然嘅禮物
佢哋靚、豐富又罕有
喺歷史嘅一頁等每個階段
令到靚嘅澳洲向前行
等我哋喺歡呼之中一齊唱
靚嘅澳洲向前行
**第二段**
喺耀眼嘅南十字星之下
我哋並肩作戰
為咗令到我哋嘅聯邦
全世界都知佢個名
哩度有無窮無盡嘅原野
俾山長水遠嚟嘅移民
等我哋勇敢咁聯手
令到靚嘅澳洲向前行
等我哋喺歡呼之中一齊唱
靚嘅澳洲向前行 |

攷
-

1. ↑  "澳大利亞一督：國歌"，《澳大利亞生活》 互聯網檔案館嘅歸檔，歸檔日期2010年12月4號，.，第12頁，澳大利亞聯邦，2007年10月
2. ↑  "Media Resources – Images and Audio files for Download". National Film and Sound Archive. 原著喺2007年10月18號歸檔. 喺2007年11月1號搵到.
3. ↑  "Song and Two Anthems" *Sydney Morning Herald* 30 November 1943 p.4
4. ↑  "Australian National Anthem – History". Australian Government. 2007年7月10號. 原先內容歸檔喺2007年11月9號. 喺2007年11月1號搵到.
5. ↑  "Plebiscite results: National Song Poll". Parliament of Australia. 2002年6月30號. 原著喺2008年2月5號歸檔. 喺2008年2月13號搵到.
6. ↑  "Parliamentary Handbook of the Commonwealth of Australia – National Symbols". Parliament of Australia. 2005年9月21號. 原著喺2007年8月30號歸檔. 喺2007年11月1號搵到. (proclamation by Governor-General dated 19 April 1984)
7. ↑  莊蕙嘉 (2021-01-01). 〈新年新國歌 澳總理宣布更動一句歌詞反映多元〉. 世界新聞網. 喺2021-01-01搵到.（繁體中文）
|  |  |  |  |
| --- | --- | --- | --- |
| 

|  |  |  |
| --- | --- | --- |
|  | 大坑西邨 |  |

 |
| 
大坑西邨 |
| 地區 | 深水埗區 |
| 類型 | 租住屋邨 |
| 入伙年期 | 1965年 |
| 樓宇座數 | 8 |
| 單位數目 | 1603 |
| 面積呎數 | 唔知 |
| 伙數 | 唔知 |
| 居民 | 唔知 |
| 網站 | 無 |

**大坑西邨**，係**大坑西新邨**嘅正式名，係香港九龍深水埗區石硤尾嘅一條私人屋邨，喺石硤尾邨同大坑東邨之間。全邨總共有八座樓，除咗民泰樓之外，其餘七座都喺1965年起好。呢條邨嘅民泰樓就喺港鐵石硤尾站嘅上面。呢條邨同一般公共屋邨唔同，屬於「私人屋邨」，唔係由香港房屋委員會或者香港房屋協會起同管，而係由一間叫「香港平民屋宇有限公司」嘅私人公司起同管。

歷史
--

1953年，石硤尾木屋區火燭，港英政府喺1961年用平價賣地畀香港平民屋宇有限公司，起大坑西新邨，安置當年受大坑西徙置區清拆計劃影響嘅租戶，而大坑西邨亦係香港唯一得到呢個安排而起嘅私人出租屋邨。1965年，邨裏面嘅其中七座樓宇起好，即係民強樓、民興樓、民順樓、民利樓、民康樓同埋民興樓。 1977年，呢條邨再起民泰樓，但工程開始咗無耐，啱啱係香港地鐵開始起。為咗起地鐵，地鐵公司就收番呢座位嘅地下使用權用嚟起石硤尾站，民泰樓嘅工程就押後。直至地鐵工程起好之後，香港平民屋宇有限公司先至能夠繼續起民泰樓。

樓
-

| 樓名 | 樓類型 | 起好年份 |
| --- | --- | --- |
| 民強樓 |  | 1965年 |
| 民興樓 |
| 民順樓 |
| 民利樓 |
| 民康樓 |
| 民樂樓 |
| 民安樓 |
| 民泰樓 |  | 1979年? |
|

交通
--

### 巴士

* 九巴：2D、6D、40、203C
* 新巴：702
* 過海巴士：104
* 小巴：2、2A、12、41M

### 鐵路

* 港鐵觀塘綫石硤尾站

名人
--

香港藝人楊思琦細個嗰陣曾經住喺大坑西邨。

參考
--

1. ↑  大坑西新邨僭建無王管
2. ↑  大坑西新邨
3. ↑  大坑西邨[*失咗效嘅鏈*]
4. ↑  大坑西邨民泰樓
**李克強反貪**係指由李克強做咗中國國務院總理之後，做嘅一切反貪腐。

起因
--

因為大陸被人話「已經腐敗成風」，所以李克強宣誓就職嗰陣表明要「反貪污」。喺佢做咗總理之後，聯手中共中央總書記習近平同中央紀委書記王岐山，「中共反貪」就開始咗。

反貪案件
----

* 2014年：前中央軍委副主席徐才厚、前中共中央政治局常委周永康（周永康案）

近日嘅反貪
-----

### 第十二屆全國人大第二次會議記招

李克強喺人大會議完咗之後開記者招待會，亦都籍住呢個機會宣示反貪嘅決心，話「開弓冇回頭箭」，重申中共「有貪必反，有腐必治」，但係佢冇講到前中共政治局常委、前中共政法委書記周永康嘅貪污案。李克強形容貪污係「天敵」，中共「零容忍」，佢話無論幾高職位都好，都要依法辦事。

影響
--

李克強咁樣做令到中國共產黨同中國政府冇咁貪腐，喺中國具有影響力，亦因為咁，中國大陸嘅「強國」地位亦都穩如泰山，可以同美國、俄羅斯、法國、英國平起平坐。

參考
--

1. ↑  〈李克強表明堅持反貪工作要腐敗無藏身之所〉. ATV. 2014-03-13. 原著喺2020-03-27歸檔. 喺2014-03-14搵到.
2. ↑  〈71歲周永康被抓〉. 頭條日報.
3. 1 2 3 4  〈東方日報〉. 《東方報業》. 2014-03-14. pp. A2.
4. 1 2  〈中共有貪必反有腐必治〉. 太陽報.
玩緊破冰遊戲
**破冰遊戲**（英文：Icebreaker），又稱為**破冰活動**，目的係幫助大家彼此認識，特別係喺有新人加入嘅時候，進而形成團隊而設計嘅引導活動。破冰遊戲通常係熱身用嘅遊戲，幫助參與嘅成員可以彼此認識對方。破冰遊戲通常會以分享個人資訊（例如名、興趣等）為主。

目的
--

* 提供簡單同互動性高嘅遊戲，令到聚會開始嘅時候，營造歡樂、開放嘅團體氣氛。
* 為聚會嘅內容熱身，引導聚會參與者進入主題。
* 營造融洽嘅氣氛，幫助大家能夠彼此認識。
* 幫助大家進一步嘅認識同了解，發掘大家嘅共同興趣。
* 培養團隊精神，促進組員之間嘅合作力。

流程
--

如果有新朋友，就圍一個圈每個人都介紹一吓佢自己，佢叫咩名、點稱呼佢，為咗增加有趣程度可以加上其他資料，例如鍾意食啲乜、最鍾意去邊度旅行、個人專長、興趣等，令到新朋友喺冇壓力之下融入小組。介紹完之後就可以開始各式各樣嘅遊戲，有冇獎品都冇所謂，有時候重點唔係輸贏，而係大家彼此互相認識，增進感情。

種類
--

破冰遊戲嘅種類有好多種，常見嘅有以下幾種：

介紹性
當一班人第一次聚集嘅時候，佢哋未必認識對方。呢類遊戲一方面幫助大家彼此認識，亦可以了解並欣賞大家嘅差異同相似嘅地方。簡單嘅介紹性破冰遊戲可以係請求大家講出自己嘅名同埋有關自己嘅一件事，呢類遊戲亦可以包括較複雜嘅活動，目的係令到大家彼此信任，並且希望可以彼此合作。

認識性
破冰活動通常係遊戲中幫助團隊熱身成形嘅一部份，幫助團隊中嘅成員彼此認識。呢類遊戲通常着重喺分享個人嘅資訊，例如名、個人喜好、興趣等。呢類遊戲亦能夠幫助一啲已經識得嘅人更加了解對方。

團隊建立
好多破冰遊戲嘅目的係令到參與者開始形成團隊。有啲團隊建立嘅破冰遊戲，會用建立團隊嘅信任、溝通、合作能力等，促進團隊嘅群體動力。

趣味性
趣味性破冰遊戲係利用簡單並且有娛樂性嘅活動，令到大家放鬆、傾偈、歡笑。呢類適用喺活動嘅開始，會令到接下嚟嘅活動有合適嘅氣氛。

破冰式問題
破冰式問題只係向參與者問一啲問題，令佢哋放鬆，感到舒適。破冰式問題可以係認真嘅，亦可以係娛樂性嘅。好嘅破冰問題會專門針對參與者嘅年齡、特質、活動目的而設計，令參與者預備好進行之後嘅活動。

帶領方式
----

負責帶遊戲嘅人，需要注意以下事項：

* 要將遊戲帶得生動活潑，要引起參與者嘅興趣，眼光要照顧到每一個人，語氣、聲音大細，要營造鼓勵嘅氣氛。
* 要將主題或討論嘅話題講得清楚、簡潔有力。
* 盡量令到每個人都有機會參與或分享。
* 控制時間：可以限住每個人用幾耐。由帶領人開始按順時針或逆時針次序輪流分享。

參考
--

1. ↑  Dennick, Reg. *Small Group Teaching: Tutorials, Seminars and Beyond*. p. 20.

出面網頁
----

* 破冰活動教戰手冊
**曹達華**（Cho Tat Wah或者Tso Tat-wah，1915年9月15號—2007年1月10號）係香港嘅粵語片演員，有「影壇鐵漢」嘅稱號。佢因為經常喺粵語長片扮探長，所以畀人叫做「華探長」或者係「曹探長」。佢嘅成名作係《如來神掌》，而佢喺片入面就係飾演龍劍飛。

曹達華1915年喺台山出世，2007年1月10號因為胃出血喺英國死咗，終年91歲。

影視生涯
----

曹達華15歲就一個人喺上海拍攝默片《關東大俠》。1936年，返香港後拍咗套《山東響馬》。1939年，又喺《烈女行》入面做主角。

抗日戰爭打完之後，佢創辦咗友聯電影公司，拍過《七劍十三俠》一系列武俠片。

曹達華拍過嘅700幾部戲當中，以武俠片最多，佔咗有200套，其他重有一啲偵探片同間諜片。嗰陣時出名嘅武打明星重有關德興、石堅、林蛟、于素秋、鄔麗珠、任燕。1949年到1965年，喺70幾套《黃飛鴻》系列電影入面扮演黃飛鴻嘅大弟子梁寬。而佢嘅成名作《如來神掌》入面扮演龍劍飛。喺1976年到2004年，佢亦都有幫香港多間免費電視台─佳藝電視、麗的電視（同其後改名嘅亞洲電視）同無綫電視拍過劇集。

### 榮譽

曹達華喺2001年獲香港影評人協會頒贈金紫荊獎終身成就獎。2003年同石堅一齊拎香港電影金像獎頒贈嘅專業精神獎；同年獲邀出席香港星光大道打手印儀式，都反映佢喺電影界嘅地位。

個人生活
----

1960年，佢曾擁有過百萬財產，有半條街物業，亦曾經係友僑片場老闆，又係香港第一個擁有Dodge自動波汽車嘅人，不過因為爛賭，喺澳門輸晒副身家。

1990年，曹達華收咗唯一嘅徒弟安德尊。同年，同個仔移民英國。到1993年，曹達華返香港幫無綫電視做嘢。1997年因為佢老婆腎病而返返英國生活。2000年7月，老婆過身，佢又一個人返返香港。2006年8月曾經喺旺角西洋菜南街14號天台寓樓梯跌親重傷，留院兩個月。

2006年11月11號由契仔安德尊陪佢返英國檢查身體，表示兩個月後就會返香港。期間去過上海探佢個女。

### 病逝英國

曹達華喺2007年1月初個胃唔舒服喺醫院留醫，入院發現胃潰瘍加速惡化並引發肛門出血，最後喺2007年1月10號因併發心臟病逝世，娛樂圈盛傳曹達華病逝消息；2007年1月15號，無綫電視晚間新聞喺天氣預報後最新消息引述佢契女陳寶珠訪問報道曹達華死訊。

### 家庭

曹達華老婆係朱綺華（1919年3月3號—2000年7月20號）。佢哋有一對仔女，都已經移居外地，大女曹敏兒喺美國，細仔曹立滔（Harword）就喺英國。

佢有兩個契女同兩個契仔，分別係陳寶珠、米雪、安德尊同萬梓良。

影響
--

受電影影響，曹達華同石堅喺香港文化中一直分別代表住好人（正）同壞人（邪）。而曾經同曹達華傳出誹聞嘅于素秋都主演過好多曹達華嘅電影，當時好多人都話佢哋係最佳螢幕情侶。

參考
--

1. ↑  曹達華去世終年91歲 互聯網檔案館嘅歸檔，歸檔日期2007年1月17號，.，明報，2007年1月16號

* 銀壇鐵漢曹達華
* 銀壇鐵漢　曹達華病逝，《蘋果日報》，2007年1月16號。
* ，明報OL網，2007年1月16號。


| * 睇
* 傾
* 改
香港電影金紫荊獎卓越成就獎 |
| --- |
| 

|  |  |  |  |  |  |  |
| --- | --- | --- | --- | --- | --- | --- |
|     | 
1996 石堅  2002 王天林
 | 
1997 張徹  2003 胡楓
 | 
1998 盧敦  2004 謝賢
 | 
1999 胡鵬  2005 劉家良
 | 
2000 鮑方  2006 余慕雲
 | 
2001 曹達華  2007 狄龍
 |

 |
**第51屆利比里亞總統選舉**響2017年10月10號同12月26號舉行。

背景
--

1989年到2003年，利比里亞經歷咗兩次內戰，搞到廿五萬人死咗。

2016年，利比里亞爆發致命嘅伊波拉病毒。

候選人
---

### 韋亞

韋亞響九十年代曾經效力巴黎聖日耳門同AC米蘭，係唯一一個攞到世界足球先生殊榮嘅非洲人。佢憑出色球技同戰勝貧窮嘅經歷，帶畀長年內戰嘅利比里亞民眾一個希望。南非前總統曼德拉話，韋亞係非洲嘅驕傲，曾經話佢服務國家最好嘅方式，就係做總統。韋亞將呢句話記響心到，2002年退役之後投身政壇做咗參議員，之前亦曾經選舉總統，但係輸畀諾貝爾和平獎得主瑟利夫手下。今次同利比里亞前總統泰勒嘅前任老婆朱厄爾聯手，終於登上權力頂峰，成為第一位攀上權力頂峰嘅足球員。

結果
--

選舉委員會公布第二輪投票入面韋亞以過六成得票率打低七十三歲嘅副總統博阿凱，響2018年1月接替瑟利夫做總統。

後續
--

### 韋亞

韋亞知道自己贏咗之後，響社交媒體留言話佢自己知道任重道遠，承諾會同國家帶來改變。

### 博阿凱

博阿凱響選舉委員會公布初步結果之後宣布認輸，重祝賀韋亞贏出總統。博阿凱話，雖然自己領導唔到國家，但仍然希望國家能夠順利向前邁進。

分析
--

作為非洲歷史最長嘅共和國利比里亞，對上一次出現民選政權交接已經係1944年，係當地七十幾年來首次出現民選政權交接。外界關注韋亞除咗扭轉自己嘅命運，係咪重有能力帶領利比里亞人民走出貧窮。

攷
-

1. 1 2 3 4 5 6 7 8  （繁體中文）前世界足球先生韋亞當選利比里亞總統，now新聞，響2017年12月27號搵到。

Template:利比里亞選舉
白色嘅兩隻城堡組成咗一個砲台，瞄住黑棋國王前邊嗰隻兵(d7)

喺國際象棋入邊，**砲台**（英文：battery）係一種戰術，係將兩隻或以上可以沿著條線行嘅棋擺喺同一條線到，呢條線可以係直線、橫線或者斜線，例如將兩隻城堡擺喺同一條直線上面，或者一隻主教一隻皇后擺喺同一條斜線上面。呢個戰術嘅目的可以係將殺、食對方嘅棋或者係贏一個兌子。

有啲國際象棋書嘅作者用砲台專指可以將軍嘅擺法，不過喺chessgames.com或者其他嘅國際象棋網站都無咁嘅限制，只要係擺喺同一條線到都叫做砲台。

|  |
| --- |
|  |

|  |  |
| --- | --- |
|  | 呢篇文用代數記譜法嚟記錄步法。 |

例子
--

白棋喺e直行嘅兩隻城堡一隻皇后組成咗一個砲台，瞄著e7隻兵，黑棋一定要防守，如果唔係就起碼損失一隻兵。佢可以用主教或者是但一隻騎士嚟防守，或者將隻e兵推去e6。

砲台好多時都係由兩隻城堡組成，用嚟控制一個直行或者棋行。如果有皇后參與砲台，例如皇后+城堡或者皇后+主教嘅話，好多時都可以形成好大嘅將殺威脅。喺極少數嘅情況下，棋手會低升變一隻主教，用兩隻主教嚟整砲台。

砲台好多時都會配合其他戰術，成為組合嘅一部份。喺好多開局入邊，會用皇后做砲台嘅一部份，例如喺封閉西西里開局入邊：1.e4 c5 2.Nc3 Nc6 3.g3 g6 4.Bg2 Bg7 5.d3 d6，白棋可以揀 6.Be3 之後 Qd2、O-O-O；或者 6.f4 之後 Nf3、O-O，目的係形成一個砲台。

睇埋
--

* Alekhine 槍
* Pigs on the 7th

註
-

1. ↑  開局嘅時候每個棋手都有黑格、白格主教各一，佢哋係無辦法做到砲台嘅。

參考資料
----

1. ↑  Hooper, David; Whyld, Kenneth (1992), *The Oxford Companion to Chess* (第second版), Oxford University Press, ISBN 0-19-866164-9
2. ↑  "ChessGames.com". 原先內容歸檔喺9 November 2007. 喺2007-12-08搵到.
3. ↑  Golombek, Harry (1977), *Golombek's Encyclopedia of Chess*, Crown Publishing, ISBN 0-517-53146-1
**林力山**，香港親中派政治人物兼建築、測量、都市規劃及園境界人士。

在2017年，林力山作為龍光地產控股有限公司副總經理，成功協助公司聯同另一家公司攜手投地，成功奪得鴨脷洲臨海住宅地塊，成為報章頭條佳話。地皮呎價約為港幣 22,000 元，當時是香港歷來最高價值的官地投標。這項 168.6 億港元的投資，打破了香港紀錄，金額超越 20 年 前創下的紀錄。 林力山表示：「要成功投標，關鍵是做足功課，包括進行全面的研究和調查， 確保計算精準、知己知彼，並考慮競爭對手可能會採用的策略。善用現金流、 投資回報和估值等地產知識，不要局限在自己熟識的範疇。」然而，截至2023年5月22日，該項目總計295個住宅單位僅售出三套，該項目可能成為壓倒龍光集團和合景泰富集團的導火線。

選舉經歷
----

喺2021年9月，佢當選成為香港特别行政區選舉委員會建築、測量、都市規劃及園境界委員。之後佢喺李家超無提政綱嘅情況下，有份提名李家超參與2022年香港行政長官選舉。

參考
--

1. ↑  葉潔明 (2017-11-01). 〈測量師專訪 挑戰 x 樂趣 香港測量師學會副會長林力山博士測量師（2016-2017）〉 (PDF). *The Hong Kong Institute of Surveyors*. 原先內容歸檔 (PDF)喺2023-05-23. 喺2023-05-23搵到.`{{cite web}}`: CS1 maint: date and year (link)
2. ↑  Lorretta Chen, Shawna Kwan (2023-05-23). 〈本該是救生索 誰料成千斤擔 香港豪宅項目令中資房企如芒在背〉. 《Yahoo 新聞》. 原先內容歸檔喺2023-05-23. 喺2023-05-23搵到.
3. ↑  〈一文睇清1448名新選委全名單〉. 《香港文匯網》 (中文). 喺2022-08-11搵到.
4. ↑  〈一文看清李家超786張提名〉. 《信報網站 hkej.com》. 喺2022-09-02搵到.
**曹綺文** (1918年—1948年11月20號)，籍貫：廣東省台山縣，曾經係小學教師，後來加盟趙樹燊先生嘅「大觀聲片公司」，銀幕處女作係《大傻出城》(1935年)。 

1939年去美國伊利諾州芝加哥演出時，喺宴會上識咗美國華僑梅友卓，後尾同佢係太平洋戰爭後嘅1946年係香港婚姻註冊署登記結婚，同喺美國渡蜜月後返港，住喺九龍太子道362號四樓，同梅友卓合資經營開咗攝影場嘅九龍城「友僑影業公司」同一間汽車入口商行。1948年3月，隨有「美洲華僑國大代表」身份嘅梅友卓，到中華民國首都南京參加國民代表大會；佢嘅細佬曹達華亦是香港電影演員。 

1948年11月20日(星期六)早上7時30分，因為過度疲勞引致惡性肺炎，喺九龍聖德肋撒醫院（法國醫院）病逝，彌留時，梅友卓同細佬曹達華均喺佢身旁，享齡30歲。遺作係《天下婦人心》(1948年，飾演郭慧珠)，一生參演約廿多齣電影。1948年11月21日(星期日)下午2時出殯，遺體喺九龍聖德肋撒醫院(法國醫院)出發，安葬荃灣華人永遠墳場 。

參演電影
----

* 大傻出城(1935年)
* 抵抗(1936年)
* 山東響馬 (1936年)，飾演單小娟
* 風流小姐(1936年)
* 血酒金錢(1936年)
* 人言可畏(1936年)
* 邊防血淚(1937年)
* 夜明珠(1937年)
* 如此人間(1937年)，飾演李蘭
* 前進曲 (1937年)
* 西湖女(1937年)
* 公敵 (1938年)
* 閻瑞生 (1938年)，飾演瑞生妻
* 血淚灑情天 (1938年)
* 金葉菊續集 (1939年)
* 脂粉將軍 (1939年)
* 杜十娘怒沉百寶箱 (1939年)
* 妓嫂墳 (1939年)
* 生死纏綿 (1949年)，飾演鳳子
* 天下婦人心 (1948年)，飾演郭慧珠

參考
--

1. ↑  1948年11月22日(星期一)，香港《大公報》，第1張，第四版。
2. ↑  1948年11月21日(星期日)，香港《工商日報》，第五頁。
3. ↑  1948年11月22日(星期一)，香港《工商日報》，第五頁。

出面網頁
----

* 香港電影資料館：曹綺文參演電影的記錄
* 香港影庫：曹綺文
* 曹綺文的聲音及粵曲照片片斷
**第5屆中華民國中國國民黨黨主席選舉**響2017年5月20號舉行。

背景
--

響民進黨嘅蔡英文總統上台一周年嘅時候，國民黨進行黨主席選舉，而今屆國民黨黨主席選舉被視為歷來競爭最激烈嘅一次，一共有六個人角逐，大約四十六萬名黨員可以到全台灣五百幾個票站投票。如果冇候選人攞到過半數選票，最高票數嘅兩個候選人將會進入下個月4號嘅次輪投票。

候選人
---

### 洪秀柱

尋求連任嘅現任黨主席洪秀柱返到響新北市嘅大本營投票，沿路有支持者為佢打氣。洪秀柱有信心能夠連任，亦呼籲無論點都好黨都要團結。 

### 吳敦義

選前響民調領先嘅前副總統吳敦義率先到台北嘅票站投票。吳敦義呼籲黨內響選後要團結，又用天氣暗喻國民黨前景。 

### 郝龍斌

另一名熱門人選台北前市長郝龍斌就到基隆投票，佢相信首輪有候選人得票過半嘅機會唔大，佢呼籲黨員出來投票，重話有信心能夠躋身下一輪高票贏出。

民意調查
----

當地一項民意調查話，響民意領先嘅前副總統吳敦義會響首輪投票攞到過半數贏出；另外即使民眾唔滿意蔡英文表現，但響地方選舉重有三成幾人會優先考慮民進黨候選人，比國民黨多一成。而藍營嘅智庫亦發現，國民黨支持度只係領先民進黨唔夠四個百分點。

分析
--

新選出嘅黨主席任期係四年，最大任務係帶領國民黨出戰出年嘅縣市長選舉，甚至有可能代表黨出戰2020年嘅總統選舉。

投票日
---

票站響下畫四點閂門，馬英九前總統、台中前市長胡志強等黨內重量級人馬都已經投咗票。

攷
-

1. 1 2 3 4 5 6 7 8  （繁體中文）台灣國民黨主席選舉投票展開，now新聞，響2017年5月20號搵到。

| * 睇
* 傾
* 改
中國國民黨 中國國民黨選舉 |
| --- |
| 黨主席選舉 | 
* 第1屆（2001年）
* 第2屆（2005年）補
* 第3屆（2009年）
* 第4屆（2013年）補1 ‧ 補2
* 第5屆（2017年）補
* 第6屆（2021年）

 | Kuomintang |
| 總統提名選舉 | 
* 第9屆（1996年）
* 第10屆（2000年）
* 第11屆（2004年）
* 第12屆（2008年）
* 第13屆（2012年）
* 第14屆（2016年）
* 第15屆（2020年）

 |
聖公會明華神學院廣傑樓（左）、莫慶堯樓（中）同約翰馬利樓（右）
**聖公會明華神學院**（英文：**Sheng Kung Hui Ming Hua Theological College**）由聖公會港澳教區嘅前任主教何明華會督響1947年設立，前身係**聖公會明華學院**，為當時港澳教區嘅平信徒提供培育課程。1996年，香港聖公會教省準備成立，明華學院為配合訓練教省嘅聖職人員，變成今日嘅明華神學院，栽培牧者同平信徒。神學院響中環己連拿利學員可入住香港大學聖公會聖約翰學院或廣傑樓宿舍。

學院提供神學學士課程，修讀科目包括聖經研究、教會歷史、基督教教義、基督教倫理、牧養神學、同哲學等。學院亦提供其他學習機會好似各類唔同嘅課程。

歷史
--

｢明華學院｣由當時英國維多利亞教區嘅何明華主教喺1947年成立。係第一間培育中國平信徒嘅學院，特別關顧弱勢社群教育工作。1996年，學院改名做｢聖公會明華神學院｣， 受命於香港聖公會，致力培訓喺教會全職事奉嘅聖品人。呢項工作一直持續到今日，成為教省神職人員同信徒培訓中心。

由1947年開始，學院嘅工作獲得廣泛嘅認同。神學院鼓勵信徒積極參與教會生活；開辦高質素嘅神學課程，畀信徒從中探索，深入了解佢哋嘅信仰。

現況
--

* 現任院長：鍾嘉文博士

出面網頁
----

* 聖公會明華神學院

| * 睇
* 傾
* 改
香港嘅神學院 |
| --- |
| **基督教（新教）** | 中國宣道神學院 · 中國浸信會神學院 · 中國神學研究院 · 中華神學院 · 伯特利神學院 · 信義宗神學院 · 亞洲路德宗神學院 · 建道神學院 · 恩福聖經學院 · 播道神學院 · 牧職神學院 · 神召神學院 · 聖公會明華神學院 · 衛道神學研究院 · 香港浸信會神學院 · 香港神學院 · 整全訓練神學院   · 香港中文大學崇基學院神學院 · 國度學院 |
**第56屆昆士蘭州議會選舉**響2017年11月25號舉行。

背景
--

呢次係昆州議會三十二年來首次擴大議席，席位由八十九席加到九十三席。

昆州州長帕拉謝伊宣布選舉日子響11月25號舉行，呢屆選舉之後，昆州將會採用固定四年政府任期，但根據先前選舉改革定落日子，下屆大選日子響2020年10月31號，意味唔理邊個政黨贏出，第一屆固期任期將會少過三年。如果帕拉謝伊2018年先舉行大選，贏出任期可以起去到四年。

民意調查
----

昆州執政工黨嘅民意下挫，兩黨聯盟回升，一國黨更係節節上升。

分析
--

前工黨白禮政府提出嘅跨河鐵路計劃，響兩黨聯盟紐曼政府上場後，改做巴士同鐵路共用計劃。帕拉謝伊上台後，又改用工黨原先嘅計劃，如果呢屆大選兩黨聯盟贏出，計劃可能又要改一次。噉樣反反覆覆更改政策，包括勞資關係法同打擊電單車黨法例。

如果選民期望有穩定政局，或者會傾向支持工黨連任。如果兩黨聯盟要執政，因為唔少支持票流向一國黨，分析話，可能需要聯合一國黨執政，儘管昆州兩黨聯盟表明唔會同一國黨正式組成聯盟。

《澳洲人日報》民調話，一國黨響昆州攞到百分之十六支持，勢將橫掃鄉鎮或市區嘅關鍵議席。

昆士蘭嘅兩黨聯盟同聯邦唔同，註冊做同一政黨，叫昆州自由國家黨。

攷
-

1. 1 2 3 4 5 6 7  （繁體中文）昆州議會選舉：勝負難料，SBS新聞，響2017年10月30號搵到。

Template:昆士蘭州選舉
唔好同**爬山**同**拜山**搞亂。
行山
行山嘅人
喺阿根廷行山
**行山**，書面語叫**遠足**，英文叫 **hiking**，係行路嘅一種，可以鍛鍊身心、旅遊享樂、欣賞風景等，行山地方一般係冇乜人住嘅郊外，郊野公園嘅行山徑。

行山嘅地方
-----

各地行山嘅地方受到當地嘅地形風貌、氣候所限，山多嘅香港行山徑經過山脊、山谷、河谷。挪威嘅高原、高山、冰川多，而冬天好凍，嗰道行山嘅要求有啲唔同，好多時只有夏天先行得。行山地方包括：城郊、鄉村、山地、森林、叢林、沙漠、冰川、峽谷、平原、山嶺、長城、古道、草地、環湖…

裝備
--

### 衫

* 長袖

### 鞋

* 高筒輕身防滑行山鞋

### 襪

### 帽

* 寬邊帽

### 其它

地圖、指南針、對講機、收音機、蚊怕水，行山棍

注意事項
----

* 出發前應考慮自己同行山友體力，留意天氣預測，小心計劃好行程路綫，重要有伴一齊行。
* 去行山前同屋企人交帶一聲去邊，會同邊個去，幾時返，等萬一有意外都有人知你可能已經出咗事，自動去報警，可以去邊度救人
* 着啱衫褲鞋襪。
* 帶齊必需品，好似地圖、指南針、水、乾糧、電筒、雨褸、收音機、急救藥箱、哨子、流動電話、記事簿同埋筆等等。
* 唔好亂開新路，咁唔單止會令表土流失，重好容易蕩失路。
* 留意天氣，有冇山火、毒蛇、猛獸、逃犯、雷雨、大霧、洪水、色狼、野人嚮附近。

各地行山
----

### 香港

內文：香港行山
行山喺香港係幾受歡迎嘅活動，唔使好多錢就可以玩足成日，香港嘅行山徑又多，變化又大，有各種唔同類型、長度、難度可以揀。特點係同市區嘅距離近，而且配套設施（比如標距柱等等）比較完善。

### 澳門、中國大陸

澳門十幾條步行徑位於氹仔、路環、黑沙，由1.6 公里到 8.1 公里長。中國大陸近年興起行山團，由熟識當地情況嘅導遊帶團。

### 北美

加拿大同美國有幾多原始森林，國家公園，行山徑數目好多，管理亦好，加拿大BC省就有成百公里嘅行山徑。

### 歐洲

歐洲行山徑數目好多，不過各國情況唔同。

### 澳洲

澳洲地方大，人口少，好多屬無人之地，離開市區可以好多日見唔到人，響嗰道行山要格外小心，出發之前要通知其他人，參加熟識當地嘅導遊帶嘅本地團亦唔錯。

對環境嘅影響
------

行山友通常唔靚景都唔去行。不過呢啲靚景地方通常都好脆弱。行山友有時會唔小心整壞個環境。一個人通常都無乜大影響，但係一大班人就唔可以睇小。響山道執柴，無山火嘅話，一次兩次就無乜影響。但係人人長年累月咁執，會拎走地方嘅養份。

通常好多受保護嘅地方，好似郊野公園咁，都有法例去保護。行山友跟住來做，影響就會細好多。通常例包括，唔畀生火，只可以響營地紮營，處理好大小二便，同每日限制人數。

行山友有自己一套規矩，就係不留痕蹟。行山友行到好似無人行過咁，第日嘅人一啲都睇唔出。好多行山友就算無例都跟呢套做。

註
-

1. ↑  溫哥華行山 互聯網檔案館嘅歸檔，歸檔日期2007年2月2號，.（英文）

參考
--

* 《香港遠足郊遊指南》，李日陽，萬里機構 ISBN 962-14-2425-9
* The West Coast Trail, Tim Leadem, GreyStone Books ISBN 1-55054-614-7

睇下
--

* 爬山
* 露營

出面網頁
----

* 香港郊遊路徑
* 郊野公園遠足安全指引
* 澳門自然網
* 行路行山 - 世界郊遊路徑資料庫
* Hong Kong Hiking
**剔**，又叫**剔號**，通常係代表「係」或者「啱」嘅符號，形狀似字母「V」，不過左短右長，即係「✓」。畫剔呢個動作就叫**打剔**。「剔」呢個粵名係由英文嘅「Tick」音譯返𡁵。

出處
--

關於「剔」嘅出處，而家有幾隻講法：

### 出喺英文嘅單詞「right」度

睇埋：R同埋wiktionary:right
如估喺歐美國家睇嚟講，「剔」係最先出喺英國度成日用嘅英文單詞——right。喺好耐之前，英國嘅老師喺改緊學生嘅作業時，睇到作業入面啲嘢冇錯嘅，就响嗰庶寫咗個「right」嘅單詞上去，啫係「啱」噉解。後嚟呢個單詞要寫5個字母係好麻煩，就用咗個單詞嘅第一個字——「r」字嚟頂住喇。結果過咗好耐，重變咗越嚟越簡單嘅寫法——「√」。由於寫呢個符號非常之方便，所以就傳到成個地球都用呢個符號喇。

### 中國古代嘅符

如估喺古代嘅中國嚟講，佢係好耐之前就出現咗嘅符，但嗰時係官員嘅批示同算帳用得最多下。

「剔」喺唔同國家嘅意思
-----------

### 中國

如估喺中文入面，剔字就係話加個「√」符號噉解。喺成個中國入面，老師幫學生改作業嗰陣成日都喺答啱咗嘅題度打個剔上去嘅。而喺填表嗰陣都成日見到個方框入面用嚟畫個剔上去嘅。

### 芬蘭、瑞典

喺瑞典同芬蘭入面，剔唔係冚唪唥都話「啱」嘅，有時係話「錯」噉解。因為「✓」喺芬蘭話入面係「錯咗」（芬蘭文：väärin）噉解。

### 日本、臺灣

喺日本或臺灣度，剔係成日用喺複查、審核、應承嗰陣用嘅。例如裝咗申請文書嘅文件袋、成日喺袋入面裝嘅各項必須要嘅申請資料嘅標題名，前面都係有個方框仔係用嚟話係咪攞咗嘅，如估寫咗「√」，啫係已經攞咗噉解。但係老師改緊學生仔嘅作業時，就唔係用「√」嘅符號喇，佢哋成日用圓圈嚟話呢條題啱咗噉解嘅。

用法
--

剔喺古代行到而家都用緊，依家有好多隻用法。其中就包括：

### 報告

喺法律界入面，講得最典型嘅係判決書。喺古代搞死刑嗰時，司法程序規定係必須由刑部嗌皇帝嚟勾决。而家嘅法院喺公布死刑公告嗰時，都喺犯人嘅名度畫個大嘅紅剔出嚟。

### 榜單

內文：wiktionary:名落孫山
喺考試嘅錄取名單入面。一般排行榜入面公佈包尾嗰個畫紅剔，啫係話個單冇錯噉解，而且到呢度為止。所以以前榜上最後一位成日俾人講成係「坐紅凳」。

### 結數

### 表意

Unicode文字區入面嘅位
--------------

喺格仔入面嘅剔
喺Unicode入面都有好多隻同剔有關嘅符，其中就包括咗：

| 符 | Unicode碼(Hex) | 名 |
| --- | --- | --- |
| ⍻ | U+237B | NOT CHECK MARK |
| ☐ | U+2610 | BALLOT BOX |
| ☑ | U+2611 | BALLOT BOX WITH CHECK |
| ✅ | U+2705 | WHITE HEAVY CHECK MARK |
| ✓ | U+2713 | CHECK MARK |
| ✔ | U+2714 | HEAVY CHECK MARK |
|

睇埋
--

* 交叉

連出去
---

* 对号 百度百科

參攷
--

1. ↑  对号和错号是谁发明的？ 搜狗問問
2. ↑  對號（V）和錯號（X）是怎麽來的？ 互聯網檔案館嘅歸檔，歸檔日期2020年8月23號，. 王朝網絡
搵緊一位編輯嘅話，請睇〈**金鐘 (編輯)‎**〉。
金鐘道一景。由金鐘道行人天橋影出去。中為電車，左為政府合署，遠見中銀大廈，右僅僅睇到力寶中心
**金鐘**（粵拼：gam1 zung1；英文：**Admiralty**）係香港一地，喺香港島北岸。按四環九約，金鐘查實係中環嘅分區，喺下環側邊，即係同今日灣仔拍埋，舊時以英軍重地，今日主要係寫字樓同商場。

歷史
--

金鐘雖然係中環一部份，但係佢自英國1841年得到香港開始，就係英軍軍事重地，三軍司令官邸都係響呢區。威靈頓兵房、域多利兵房、美利兵房、同金鐘船塢。金鐘呢個名就來自金鐘船塢呢個海軍船塢，因為裏面有個金色銅鐘而來。而英文名Admiralty就係船塢個英文名Admiralty Dock而來。裏面重有香港海平面高低嘅基準。

因為佢響中環同灣仔市區中間，阻住市區發展，亦唔可以響海邊加新路，所以開埠以來，香港政府一直都想佢搬走，不過礙於英軍反對而無結果。1970年代起，軍事模式同百年來已經好唔同，無必要響市區大量駐軍，所以英軍同意逐漸搬走，畀返啲地香港政府。美利樓搬咗去赤柱做古蹟，而1878年就有嘅海軍船塢就填平，喺對出新填地起咗添馬艦海軍基地同威爾斯親王大廈英軍總部，即係今日駐港解放軍總部。淨低嘅旗杆屋，即係前三軍司令官邸，變成茶具文物館。其他嘅地方最尾唔係變成公園，就係寫字樓，或者政府辦公大樓。

1980年，香港地下鐵路通到金鐘，重有個金鐘地鐵站起響呢度，自始呢區有自己個名，叫金鐘或者Admiralty。

大廈
--

呢區有多棟大廈，有力寶中心（舊名奔達中心）、統一中心、遠東金融中心、亞太金融中心、美利大廈、海富中心、太古廣場連帶港島香格里拉酒店、港麗酒店同萬豪酒店等。

政府嘅有高等法院、警政大樓、堅偉大樓、金鐘道政府合署等。後來添馬鑑呢塊地起咗香港政府總部。其中警政大樓亦係中環警察總部。

商場有太古廣場、金鐘廊。

另外海皮有中信大廈同香港紅十字會總部。因為自成一角，唔少人當佢響灣仔。

公園
--

呢區山邊主要有香港公園、夏愨公園同海富公園。香港公園除咗有上面講過嘅旗桿屋，重有紅棉路婚姻註冊處，係香港結婚勝地。

交通
--

呢區最主要有兩個大道，一條係金鐘道，以前係皇后大道東一部份，有香港電車行過。以往未拉直之前，裏面有一個金鐘道死亡灣角，成日有大單交通意外。另一條係夏愨道，較為近海邊，打通咗灣仔告士打道同中環干諾道中。金鐘廊下面有個好大嘅金鐘巴士總站，而下面金鐘站係荃灣綫、港島綫、南港島綫同東鐵綫嘅四線轉車站，係港島其中一個公共交通輸紐。
而家嘅金陵臺入面已經變成間有藝術展覽嘅博物館
開發商喺2014年10月先至幫政府搞返掂起嘅金陵臺
**金陵臺**（粵拼：gam1 ling4 toi4）係中國廣東省廣州市嘅一間有民國歷史特色嘅建築，喺越秀區詩書路入面，隔籬冇幾遠就係廣州市兒童醫院後門。呢間嘢喺1946年起，不過到咗2013年6月份俾開發商拆咗，後嚟喺政府部門介入咗事件之後，就喺2014年初先至重新起返噉嘅建築。

建築特色
----

其實呢間建築喺1946年起，每間屋都有兩層半樓（8.5m）高，而每層樓有大概100幾平方米，入面嘅外牆都係用咗啡紅色嘅意大利批蕩嚟整，佢有好貴重嘅酸枝傢俱，重有地下車庫同水池響度。

產權拗數
----

金陵臺嘅地皮一早喺1994年俾政府收返，之後喺1996年開始搞開發；到咗1998年，原開發商——廣州市南方建設開發公司話唔夠錢先至搞出爛尾工程；一直到2007年，廣州市翠樺置業有限公司通過拍賣先至攞到呢嚿地皮，之後就搞拆遷工作，不過喺拆遷嗰陣搞出嘅賠錢安置問題，一直都喺度拗緊。

強拆
--

未拆之前嘅金陵臺
喺2012年5月中旬，金陵臺同埋妙高臺呢兩棟樓究竟喺拆定係留響度，都俾好多街坊關注咗。雖然話呢兩棟樓都喺拆遷範圍入面，但係佢有比較好嘅歷史、科學同藝術價值，而且喺歷史文化街區嘅核心保護範圍入面，先至俾好多本土文化迷同埋狗仔隊關注咗，之後廣州市國土房管局發咗文之後話咪拆住，因為廣州入面得好少喺20世紀40年代起嘅建築響度。但係開發商睬都唔睬，當規劃局講啲嘢係無哩頭兼發嗑瘋，卒之喺2013年6月10號深夜到2013年6月11號凌晨將呢間屋拆咗。而呢笪地喺2008年嗰陣係攞咗「建設用地規劃許可證」嘅。後嚟政府同文化專家猛咁鬧呢件事，話開發商係咪拆樓拆懵咗。

重新起返
----

到咗2013年6月底，由於開發商強拆金陵臺之後俾好多人關注咗，搞到廣州一定要變成歷史文化名城先至得。而廣州市政府調查咗呢噉嘢，就話「呢單嘢=證據確鑿+事實清楚+情節惡劣」嘅違法事件，要依法依規嚴肅處理呢單嘢。結果廣州翠樺地產置業有限公司（港資）就俾佢罰，話要賠返佢同違法拆咗嘅民國建築嘅所有相關費用，重要向全社會作出書面檢討。就喺7月10號，翠樺地產先至向廣州市政府交咗書面檢討，話無意傷害咗廣州市民對廣州呢座歷史文化名城嘅感情，重向受害業主道歉，佢重話一定會盡力重新配合政府，起返呢間咁有特色嘅建築。後嚟開發商喺2013年12月27號先至開始重新起過間嘢，一直起到2014年10月先至將間嘢搞返掂出嚟。而廣州大學建築設計研究院教授——湯國華就話：「呢單嘢係個版，就係話清楚啲人冇喺文化資源嗰度諗住搞乜就做乜。因為歷史建築唔係話拆就拆嘅。」

睇埋
--

* 薛覺先

攷
-

1. ↑  〈金陵台暂缓拆除后续报道：无证工人穿墙拆迁〉. 广州日报 A5版. 2012-06-10. 原著喺2012-06-17歸檔. 喺2015-01-05搵到.
2. ↑  〈太陽報2013年6月16日之報道 - 林建岳剷平薛覺先故居〉. 原著喺2013年6月19日歸檔. 喺2015年1月5日搵到.
3. ↑  〈金陵台土地博弈的牺牲品？〉. 羊城晚报. 2013-06-17. 原著喺2016-03-07歸檔. 喺2013-06-17搵到.
4. ↑  金陵台被强拆 广州市规划局:绝对是背着我们去拆的 互聯網檔案館嘅歸檔，歸檔日期2013年6月18號，. 人民网（2013年06月14號）
5. ↑  〈广州民国建筑金陵台遭强拆 年底前开始复建〉. 中國新聞網. 2013-09-16. 原著喺2016-03-05歸檔. 喺2015-01-05搵到.
6. ↑  〈广州金陵台遭强拆后复建 原15根巨柱消失〉. 中國新聞網. 2014-07-25. 原著喺2014-07-29歸檔. 喺2015-01-05搵到.
7. ↑  〈金陵台已完全建好 民国建筑"船头"重现〉. 大洋网. 2014-10-15.`{{cite news}}`: CS1 maint: url-status (link)
搵緊維基百科嘅破壞嘅話，請睇〈**Wikipedia:破壞**〉。
「破壞者」跳轉嚟呢度。要睇電子遊戲術語，請去【**破壞者 (電子遊戲)**】。

塗鴉噴彩之家
損壞嘅巴士站
**破壞**、**搞搞震**係指將一啲物件損毀或者將一啲事情搞亂嘅行為，破壞嘅人叫做**破壞者**（Vandals）。如果指有關行動，就叫做「搞破壞」。

史
-

汪達爾人（破壞者）洗劫羅馬
英文詞源自古老日耳曼人一段故，關係到455年羅馬一場戰爭。

西羅馬帝國同埋汪達爾-阿蘭王國作戰，而後者當中統帥係一個羅馬理想主義者蓋薩里克。蓋薩里克俾部份哥德人同埋汪達爾人批評。事件啟發到1600年代英國詩人約翰·德萊頓（John Dryden）寫作，「光榮約翰」就發明「破壞者」呢個字。

而「破壞主義」（Vandalism）係由1794年天主教布盧瓦教區亨利Henri Grégoire所創造，指法國大革命造成「藝術破壞」。之後到1871年巴黎公社成立，畫家居斯塔夫·庫爾貝（Gustave Courbet）被選為公社委員、藝術家協會主席，負責博物館工作。不過，佢主張破壞旺多姆圓柱，一條象徵拿破崙一世「戰爭同征服」炫耀戰績。今次係世界有名對公物古蹟進行破壞主張一件事。1871年4月12號，巴黎公社委員會通過法令，5月8號拆柱。不過巴黎公社好快被推翻，旺多姆圓柱同埋拿破崙雕像重新豎起，至今仍然矗立旺多姆廣場。

1933年，馬德里國際統一刑法會議上一項提案，拉斐爾·萊姆金（Raphael Lemkin）嘗試創建兩種新國際罪行，指出限制野蠻罪，包括種族清洗、宗教罪同埋有關社會罪行。集體同故意破壞罪，包括：破壞公共文化同埋藝術作品。但提案未被接受。

而東方，古中國中央王朝已經有一系列有關資料同埋似義詞，例如：摧毀；毀壞；割裂使破碎；擾亂；變亂；毀棄；虐襲等等。例子有：

* 《史記·匈奴列傳》，「其秋，匈奴大入定襄、雲中，殺略數千人，敗數二千石而去，行破壞光祿所築城列亭鄣。」
* 《宋書·五行志五》，「晧（孫皓）初遷都武昌，尋還建業，又起新館，綴飾珠玉，壯麗過甚，破壞諸宮，增修苑囿，犯暑妨農，官民疲怠。」
* 宋朝陸游《晨起偶題》詩，「大事豈堪重破壞，窮人難與共功名。」
* 元朝鄭廷玉《忍字記》第一折，「一張紙又要一箇錢買，則喫你破壞我這家私。」
* 柳青《銅牆鐵壁》第十一章，「...糧食也沒遭到敵人的破壞...」

例子
--

### 旅行

睇埋：遊客不文明行為記錄、中華人民共和國旅遊業同埋港澳個人遊
好多時，遊客去到其他地方唔識得當地風俗，或者刻意違反，引起道德問題，甚至係觸犯法律。對他人物件或景點設施進行塗鴉；當司法地方係遊樂場，如中國遊客唐琳玲因法院內偷拍遭香港法庭裁定藐視法庭罪。除此之外，例如香港水貨客問題。有好多大陸人同埋一部份香港人去做水客，班友仔成日用「旅行」同「帶手信」就借口，進行走私同分拆貨物，但係就成日發出好多噪音同埋搞到周圍垃圾。如果破壞行為到達社會問題普遍性，好似咁就係港中矛盾成因之一。

### 收數

好多地方未立法之前，收數佬用盡暴力破壞恐嚇目標，過往法庭案例見到有，碇蛋，打爛門窗、淋油、鎖頭灌膠水，甚至鎖閘放火。

### 社會

內文：政治同污染
排放污水
2010年圭亞那海岸垃圾
社會運動有時未係暴力革命同埋打仗，不過示威同埋暴動好多時唔多唔少都會有破壞成份。反逃犯條例修訂運動期間，有示威者響應「黑裝修，紅裝飾，藍罷買，黃幫襯」號召而碇汽油彈、打爛嘢，或者貼大字報同埋塗鴉。近代歷史上出名例子有文化大革命，當中「破四舊」就係點名要紅衛兵去破壞文物；響應文革重有六七暴動，左派唔單止縱火，重有土製炸彈，上面有寫「土製菠蘿，同胞勿近」字樣。有左仔表明炸彈有真有假。

另外，都市化正正係全球經濟發展造成各種破壞。空氣污染、陸地污染、塑膠污染、水質污染、噪音污染同埋光污染等等，都係人類活動破壞大自然。而城市生活質素問題，例如行乞或者廣場舞等等活動都會引至影響市容爭議，制造噪音同埋觀瞻問題。

### 網絡

內文：電腦病毒、木馬程式同間諜軟件
互聯網上面成日有好多破壞行為。黑客同政客發放各種惡意軟件，都有可能會危害其他人部腦或者智能手機。近年，又出現一種勒索軟件例如WannaCry會破壞對象電腦財產，如果你無期限內俾錢，就會破壞作業系統。重有木馬會偷用對方電腦去賺加密虛擬貨幣（如比特幣）即「挖礦」，增加電腦工作量。

睇埋
--

* 刑事毀壞（Criminal damage）

參考
--

1. ↑  Merrills and Miles 2010, 第9–10頁.
2. ↑  Raphael Lemkin: Akte der Barbarei und des Vandalismus als delicta juris gentium, Anwaltsblatt Internationales (Wien), November 1933.
3. ↑  日本神社又有港人祈願繪馬被塗改 2019年10月25
4. ↑  警斥示威者「裝修」美化破壞 互聯網檔案館嘅歸檔，歸檔日期2019年10月26號，. 星島日報 2019年10月14號
5. ↑  【世代反思・50後】經歷六七暴動退休長者用生果金為青年人送水 互聯網檔案館嘅歸檔，歸檔日期2019年10月26號，. 香港01 2019年7月5號
6. ↑  自爆六七暴動「最激」行為　曾鈺成貪過癮雞皮紙包罐頭寫「同胞勿近」　陸佑堂紅油寫打倒港英 明報 2016年5月10
7. ↑  人民網評：明目張膽破壞文物，可以入刑？ 互聯網檔案館嘅歸檔，歸檔日期2019年10月26號，. 人民日報 2017年07月17（大陸簡體）
8. ↑  勒索軟件WannaCry網絡攻擊：「或與朝鮮有關」？ BBC
9. ↑  Microsoft 網絡威脅趨勢報告協助減低網絡潛藏風險 互聯網檔案館嘅歸檔，歸檔日期2019年10月26號，. ezone.hk 2019年10月17
**香港網絡新聞工作者聯盟**係香港一個由超過六十個網媒組成嘅聯盟，現時發言人係《啤梨晚報》林匡正。

部分成員名單
------

* 啤梨晚報
* 拾玖傳媒

關注議題同埋事件
--------

聯盟不時關注，唔同嘅網媒喺採訪嘅時候嘅權益。例如，佢哋曾經譴責，有網媒記者採訪嘅時候，被警察不禮貌甚至係暴力嘅對待同拘捕。對於主流傳媒嘅新聞工作者面對嘅問題，佢哋亦有關注。例如港台電視部編導蔡玉玲被警察拘捕，佢哋亦又批評警察明顯濫控、打壓新聞自由、漠視公眾知情權。

### 關注警察單方面限制網媒採訪權限

喺2020年9月，香港警察修訂《警察通例》下「傳媒代表」嘅定義，唔承認記協同攝記協發出嘅證件，又只限政府新聞處新聞發布系統（GNMIS）嘅已登記機構，或警察單方面認為「國際認可及知名」嘅非本地機構去採訪。

香港網絡新聞工作者聯盟批評，警察單方面嘅修訂限制封鎖線內媒體嘅數量，變相將媒體分成唔同階級，小型媒體、網媒、獨立記者、學生記者畀警察排除咗，令採訪權變得唔平等，強調政府新聞處發布系統只係消息渠道，唔係用來衡量何謂媒體。佢哋又質疑，喺好多社會運動入面，網媒拍攝唔少重要新聞片段，《米報》拍下8.31太子站事件、《丘品新聞》直擊西灣河警員開槍事件、《啤梨晚報》拍到印尼女記者被警察射眼、《拾玖傳媒》影到孕婦喺旺角被警員推跌等，警察咁做係要打擊公眾知情權。

聯盟代表之一、網台《啤梨頻道》主持林匡正就批評，警察係被傳媒監督嘅對象，無資格篩選邊個有權或無權採訪。協助佢哋嘅立法會議員毛孟靜亦批評警方製造不公平競爭，認為中共希望藉此控製香港嘅意識形態。

參考
--

1. 1 2  〈網絡新聞工作者聯盟促政府和警方與業界溝通〉. 《Now 新聞》 (香港中文). 喺2021-03-01搵到.
2. 1 2 3  孔繁栩 (2020-09-27). 〈警改傳媒代表定義 網媒聯盟斥變相篩選 形同為媒體分階級〉. 《香港01》 (香港中文). 喺2021-03-01搵到.
3. ↑  〈稱旺角女廁採訪被捕 網媒《娛賓》女記者遭控拒捕 案件押後准保釋候再訊 | 立場報道 | 立場新聞〉. 《立場新聞 Stand News》 (英文). 原著喺2021-02-04歸檔. 喺2021-03-01搵到.
4. ↑  門徒媒體 (2020-11-06). 〈網媒工會聲明：譴責無理拘捕蔡玉玲 文明社會不容政治打壓 | 門徒媒體〉 (臺灣中文). 原著喺2020-11-25歸檔. 喺2021-03-01搵到.
5. ↑  〈網媒聯盟反修改傳媒代表定義〉. 《大紀元時報 香港｜獨立敢言的良心媒體》 (香港中文). 喺2021-03-01搵到.
6. ↑  〈网媒反对港府筛选媒体 将寻求司法复核〉. 《RFI - 法国国际广播电台》 (簡體中文). 2020-09-28. 喺2021-03-01搵到.
**獨居老人**，亦叫**獨居長者**，係指單身一人或者夫妻兩人孤獨居住嘅老人家，係現今社會問題之一。

獨居老人可能因喪偶或者無後代而獨居，亦可能因為仔女住喺其他地方而獨居。喪偶老人可以叫做**鰥寡老人**，而屬於後一種情況嘅老人家中國大陸又叫做**空巢老人**。隨住人口老化，空巢老人已經成為中國大陸社會問題之一，通常面臨比其他人嚴重心理問題。喺高齡化嘅日本，獨居老人同樣嚴重，甚至出現好多孤獨死事件。

喺西方，由於流行核心家庭，成年仔女好少同父母同住，老人獨居好常見。無仔女獨居長者一般處於社會弱勢，唔單只面對心理問題，經濟上亦往往面對困難。一啲獨居老人喺死咗幾日後先被發現。歐盟有對獨居長者嘅強制走訪制度，但係台灣等地依家仲未有噉嘅制度。

中國 中國
-----

**空巢老人**係指缺乏子女照顧嘅老人家，佢哋可以係單居或者夫妻雙居。中國大陸嘅空巢老人大致上可以分為三類，第一類係無仔無女無老伴嘅孤寡老人、第二類係有仔女同佢哋分開單住嘅老人，第三類就係仔女喺外地，好難成日返家鄉成日照顧佢哋。

國務院2017年公佈嘅《「十三五」國家老齡事業發展和養老體系建設規劃》指出，預計到2020年，全國60歲以上老年人口將會增加至2.55億人左右，獨居同空巢老年人將增加到1.18億人左右。隨住內地老齡人口不斷增長，空巢家庭亦會相應增加。

詞語辨析
----

古代「孤」同「獨」唔同義，例如《禮記‧禮運‧大同篇》：「故人不獨親其親，不獨子其子。使老有所終，壯有所用，幼有所長，鰥寡**孤獨**廢疾者皆有所養」當中「孤」係「幼年喪父或者父母雙亡」，即係孤兒；「獨」是「老而無子」。

睇埋
--

* 留守兒童

參考
--

1. ↑  〈比悲傷更為悲傷的故事：空巢老人的孤獨世界〉. 《新華網》. 原著喺2018-12-21歸檔. 喺2018-12-21搵到.
2. ↑  張國平 (2015-12-01). 《農村老年人居家養老服務體系研究》. p. 107. ISBN 978-7-5161-7479-1.
3. ↑  朱國鳳 (2018-04-20). 《沒想到…我會變得這麼弱？: 長照的9大難題，要在變弱前開始求解》. 時報文化出版. p. 157. ISBN 978-957-13-7245-7.
4. ↑  經典雜誌 (2006). 《台灣慈善400年》. Rhythms Monthly. pp. 212–. ISBN 978-986-81419-7-1.
5. ↑
6. ↑


|  |  |
| --- | --- |
| Stub icon | 呢篇同社會有關嘅文係楔位文。歡迎幫維基百科擴寫佢。睇 • 論 • 改 • 歷 |
**趙匡胤**（927年—976年），人稱**宋太祖**皇帝，係大宋開國皇帝，祖籍河北涿州。

生平
--

趙匡胤出身軍人家庭。後生嗰陣專門替五代後周打仗，做到禁軍軍官。960年，佢帶兵攻打契丹人，途中發動陳橋兵變，黃袍加身，做咗皇帝，建立大宋，定都開封。

趙匡胤做皇帝嗰陣，聽宰相趙普講嘅「先南後北」策略，先後滅荊南、湖南、後蜀、南漢同南唐等南方割據政權。同時決心重文輕武，減少軍人權力。

開寶九年（976年），趙匡胤喺北征契丹途中去世，亦有人話佢同趙匡義見面之後猝死，享年50歲，謚號叫做**啟運立極英武睿文神德聖功至明大孝皇帝**，葬喺**永昌陵。**由於北宋中期筆記《續湘山野錄》記載「燭影斧聲」事件，暗示趙匡胤俾趙匡義害。加上太祖死後，帝位唔係由個仔繼承，而係細佬登基，違反中國長子繼承傳統，雖然太宗即位後延續太祖好多執政措施，但欲蓋彌彰，同太祖有關皇室成員亦相繼離奇死亡。太祖死因成為千古之謎。

屋企
--

### 老婆

1. 孝惠皇后賀氏
2. 孝明皇后王氏
3. 孝章皇后宋氏

### 仔女

#### 仔

1. 滕王趙德秀，早死
2. 燕懿王趙德昭，阿媽孝惠皇后
3. 舒王趙德林，早死
4. 秦康惠王趙德芳

#### 女

1. 魏國大長公主，下嫁左衛將軍王承衍，阿媽孝惠皇后
2. 魯國大長公主，下嫁左衛將軍石保吉，阿媽孝惠皇后
3. 陳國大長公主，下嫁右衛將軍魏咸信

* 申國、成國、永國三個公主早死。

出面網頁
----

|  |  |
| --- | --- |
|  | 維基同享有多媒體嘅嘢：**趙匡胤** |

* 趙匡胤喺分面應用主題詞表識別碼嘅資料 改維基數據
* 趙匡胤喺虛擬國際權威檔案識別碼嘅資料 改維基數據
* 趙匡胤喺Freebase嘅資料 改維基數據

|  |  |
| --- | --- |
| 權威控制 | 
* WorldCat
* VIAF: 32934032
* LCCN: n82085482
* ISNI: 0000 0000 6322 3018
* GND: 124584330
* DILA: A003883
* NLA: 36612171
* NDL: 00625009

 |



|  |  |
| --- | --- |
|  | 呢篇同君主有啦掕嘅文章係楔位文。歡迎幫維基百科擴寫佢。睇 • 論 • 改 • 歷 |
林卓廷
**林卓廷**（**Lam Cheuk Ting**，1977年6月13號—），香港泛民主派政客，花名「阿廷」、「高佬廷」、「咖啡廷」、「廷SIR」，身高六呎四，係第六屆香港立法會新界東選區議員、第五、六屆北區區議會民選議員（石湖墟選區，2016至2021年），同時亦係民主黨成員。

生平
--

2018年6月13號
立法會二讀《廣深港高鐵（一地兩檢）條例草案》，林卓廷、尹兆堅等五名議員先後被逐出會議廳，期間林、尹二人聲稱畀保安員抬走時受傷，要送院治理。

2018年12月12號
以大埔區議會議員區鎮樺、沙田區議會議員丁仕元、卸任民主黨副主席李永成等人為首嘅「前綫系」率領59人退出民主黨，當中包括5名新界東區議員同6名社區主任。其中區、丁等人喺記者會批評林卓廷喺黨內隻手遮天，炮轟林卓廷「毫無政治道德」、「態度專橫」、「以權謀私」。林卓廷發聲明指指控嚴重失實，故意對佢作出人格謀殺。今次係民主黨繼2002年同2010年後再出現退黨潮。

2019年6月16號
譴責鎮壓撤回惡法大遊行當晚（當時正值香港修例風波初期），民主黨街頭發表演說，林卓廷聲稱「贏緊」林鄭月娥5:0， 叫香港人「唔駛衝」。

事後呢句嘢被部分網民重覆抽水恥笑。而佢亦曾經俾網民起咗「五比零」嘅花名。

2019年6月30號
林卓廷喺添馬公園舉行「撐警集會」期間離開立法會，經過海富中心天橋時畀人包圍同用粗口指罵，有人大嗌「掟佢落去」，有人企圖搶佢手入面嘅電話，向佢揮拳令佢眼鏡差啲飛甩，「有人捉住我條腰，有人用長遮插我腹部，被插中兩次；有男人捉住我左手，屈我無名指同尾指；亦有人向我頭部掟水樽」。林卓廷之後去瑪麗醫院驗傷並報警，譴責暴徒行為，希望警方儘快緝拿兇徒。

2019年7月1號
林卓廷喺朝早6點左右去咗金鐘發生衝突嘅地點巡邏，睇下示威者係咪需要協助，希望確保佢哋安全。12點左右，示威者開始包圍同衝入立法會，林卓廷到場叫示威者唔好咁做，仲試過下跪力阻衝擊。

事後網民形容依啲行為只係「割席」，但林反駁：「想佢哋衝入去，就係應該？」「乜都話人割席，咁冇得講」。仲話自己阻住示威者衝入立法會係為咗保護佢哋，同擔心佢哋安全；自己唔會責備同舉報佢哋。

2019年7月中旬
有香港人包圍新城市廣場客戶服務中心，要求商場交代佢哋喺七一四沙田區大遊行之後發生嘅警民衝突入面嘅角色。林卓廷到現場聲稱「調停」，指見到有人帶鐵通入廣場，重話已經影咗相，呼籲香港人唔好作出暴力行為，隨即畀香港人喝倒采。有香港人嚴正警告林卓廷即刻刪咗啲相、公開道歉，並承諾以後唔再影「義士」嘅相，「否則現場再見到你當你狗咁Ｘ走。」

2019年7月21號
林卓廷趕去元朗西鐵站白衫人無差別攻擊市民事件現場，畀多人喺列車內圍毆，事後被送去屯門醫院醫。林卓廷嘴角縫18針，手臂骨裂。

2020年8月26號
林卓廷畀警方拘捕，話佢喺七二一元朗襲擊嗰陣「參與暴動」。

2021年3月31號
林卓廷因為參與泛民主派35+初選案被還柙，冇辦法履行區議員職務，正式劈炮。

攷
-

1. 1 2  〈向示威青年下跪被批「割席」　林卓廷：君子和而不同〉. 《眾新聞》. 2019-07-06. 原著喺2021-10-28歸檔. 喺2021-10-15搵到.
2. ↑  〈林卓廷，五比零〉. *Facebook*. 渾水財經Channel. 2019-07-16.`{{cite web}}`: CS1 maint: url-status (link)

出面網頁
----

|  |  |
| --- | --- |
|  | 維基同享有多媒體嘅嘢：**Lam Cheuk-ting** |

* 〈香港特別行政區立法會 - 議員資料庫〉 (繁體中文). 香港特別行政區立法會.
* 香港網絡大典：林卓廷
* 林卓廷嘅Facebook頁
* 林卓廷嘅Facebook頁

| * 睇
* 傾
* 改
**香港特別行政區第六屆立法會**議員（2016年至2021年） |
| --- |
| 第5屆 ← 第6屆香港立法會選舉/第1次補選/第2次補選 → 第7屆 |
| 主席 | 梁君彥（工業界（第一）） |  |
| 地方選區 | 

|  |  |
| --- | --- |
| 香港島 | 葉劉淑儀 · 羅冠聰^→區諾軒$ · 郭偉强 · 許智峯 · 張國鈞 · 陳淑莊 |
| 九龍東 | 柯創盛 · 胡志偉 · 謝偉俊 · 黃國健 · 譚文豪 |
| 九龍西 | 蔣麗芸 · 梁美芬 · 劉小麗^→陳凱欣$ · 毛孟靜 · 黃碧雲 · 游蕙禎^→鄭泳舜 |
| 新界東 | 葛珮帆 · 楊岳橋 · 張超雄 · 陳克勤 · 陳志全 · 林卓廷 · 梁頌恆^→范國威$ · 容海恩 · 梁國雄^ |
| 新界西 | 朱凱廸 · 田北辰 · 陳恒鑌 · 鄭松泰# · 梁志祥 · 麥美娟 · 郭家麒 · 尹兆堅 · 何君堯 |

 |
| 功能界別 | 

|  |  |
| --- | --- |
| 區議會（第二） | 鄺俊宇 · 李慧琼 · 梁耀忠 · 周浩鼎 · 涂謹申 |
| 傳統 | 張宇人 · 林健鋒 · 廖長江 · 陳振英 · 張華峰 · 黃定光 · 吳永嘉 · 陳健波 · 石禮謙 · 鍾國斌 · 姚思榮 · 易志明 · 邵家輝 · 梁繼昌 · 姚松炎^→謝偉銓 · 葉建源 · 盧偉國 · 李國麟 · 莫乃光 · 郭榮鏗 · 陳沛然 · 何俊賢 · 潘兆平 · 何啟明X · 陸頌雄 · 邵家臻 · 馬逢國 · 劉業強 · 劉國勳 |

 |
| ^被高等法院裁定宣誓無效，無咗議員資格（梁國雄上訴）$被高等法庭裁定當選無效，無咗議員資格X辭職入政府做官#被候選人資格審查委員會剝奪資格 |
趙係一個中原古國，戰國七雄之一，由趙籍建立，同韓、魏瓜分晉國土地。而呢個表就列出嗮**戰國時期趙國嘅所有君主**，總共十一個。

初年同盛世
-----

趙烈侯趙籍建國之初，國力唔係咁勁，因此趙烈侯致力強化趙國。烈侯死後，國人擁立烈侯個細佬做君主，即趙武侯。武侯吸取祖先趙桓子自立而俾人殺嘅教訓，唔正式登基，搞到趙人寫《世本》嗰陣唔可以講武侯登基，而魏人嘅《竹書紀年》甚至叫武侯在位嗰十三年做「趙烈侯十年」至「二十二年」。到咗趙成侯時期，趙國戰敗，簽不平等條約。之後趙雍稱王，即趙武靈王。佢推行胡服射騎，又令趙國盛世。之後奸臣發動沙丘之變，最後武靈王禪讓王位畀二仔趙何，即趙惠文王，令趙國好強盛。

| 謚號 | 名 | 在位年數 | 在位年份 |
| --- | --- | --- | --- |
| 趙烈侯 | 趙籍 | 9 | （前408年──前400年） |
| 趙武侯 |  | 13 | （前399年──前387年） |
| 趙敬侯 | 趙章 | 12 | （前386年──前375年） |
| 趙成侯 | 趙種 | 25 | （前374年──前350年） |
| 趙肅侯 | 趙語 | 24 | （前349年──前326年） |
| 趙武靈王 | 趙雍 | 27 | （前325年──前299年） |
| 趙惠文王 | 趙何 | 33 | （前298年──前266年） |

末期
--

| 謚號 | 名 | 在位年數 | 在位年份 |
| --- | --- | --- | --- |
| 趙孝成王 | 趙丹 | 21 | （前265年──前245年） |
| 趙悼襄王 | 趙偃 | 9 | （前244年──前236年） |
| 趙幽繆王 | 趙遷 | 8 | （前235年──前228年） |
| 代王嘉 | 趙嘉 | 6 | （前227年──前222年） |

參攷
--

1. ↑  《竹書紀年》
**林勁放**（？—），香港激進建制派政治人物，香港政研會成員同埋民眾聯席召集人。沙文主義及同反人文主義支持者。

政治生涯
----

### 香港政研會工作

林喺香港政研會曾經擔任青年主席。

### 2019年香港區議會選舉

林勁放喺汀深選區參選，但佢就隱藏咗香港政研會嘅選舉聯繫），挑戰議員實政圓桌鄭捷彬角逐、其他候選人包括獲得民主派支持嘅牧師劉志雄同埋獨立候選人宏荃麟。

選舉期間，林被指得到激進建制派立法會議員何君堯嘅支持。

最後，林獲得149票（2.26%）落選。事後林勁放聲稱自己落敗嘅原因為選民策略性配票畀另一候選人，又大罵3489名支持同區當選人劉志雄嘅選民，同埋160萬名支持民主派候選人嘅選民係暴民。

### 成立民眾聯席（2019年起）

2019年，林勁放連同已故全國政協委員劉迺強個仔劉方、民主思路成員姚潔凝、前全國政協委員張家敏合組組織民眾聯席。

之後，佢時不時以民眾聯席同香港政研會兩個牌頭出席或者舉辦一啲政治活動。例如，喺2021年4月29號，佢就連同香港政研會主席鄧德成等人去咗灣仔警察總部請願，話支聯會、教協同職工盟違反國安法。佢面對記者讀稿嘅時候，話教協嘅網站上仍有六四紀念館嘅資料，但被問及六四紀念館有咩不實資訊嘅時候，佢就避開六四嘅部份，又將「反送中」講咗「反佔中」。

資料來源
----

1. ↑  〈香港政研會 Politihk Social Strategic〉. *www.facebook.com* (簡體中文). 喺2020-02-10搵到.
2. ↑  〈明声报(温哥华版) mingshengbao.com〉. *www.mingshengbao.com*. 喺2020-02-15搵到.
3. ↑  〈林勁放 Brian Lam〉. *www.facebook.com* (簡體中文). 喺2019-11-25搵到.
4. ↑  〈止暴制亂\專業人士建平台供市民發聲止暴〉. *www.takungpao.com.hk*. 喺2020-02-10搵到.
5. ↑  〈中環出更：轟反對派假民主真獨裁 民眾聯席籲沉默大多數發聲〉. 《東方日報》 (香港中文). 喺2020-02-10搵到.
6. ↑  〈建制組織舉報支聯會違國安法 誤稱「反送中」做「反佔中」 | 獨媒報導〉. 《香港獨立媒體網》. 喺2021-04-29搵到.
**綜合社會保障援助計劃**（簡稱**綜援**；英文：**C**omprehensive **S**ocial **S**ecurity **A**ssistance，縮寫：**CSSA**）係香港以入息補助方法，為喺經濟上無法自給自足嘅人士提供安全網，令到佢哋嘅入息達到一定水平，以應付生活上嘅基本需要。

申請資格
----

申請人一家要係香港居民，獲得香港居民身分唔少過一年，同埋喺獲得香港居民身分之後，喺香港總共居住滿一年（即係由獲得香港居民身分至申請日前）。居住香港一年嘅日數唔需要連續或緊接喺申請日前。申請之前嗰一年離開香港唔超過56日（無論連續或分開），都會屬於係喺香港居住。18歲以下嘅香港居民可以豁免以上嘅居住香港規定。

唔係香港居民並唔符合綜援計劃嘅申請資格。呢啲人包括非法喺香港居留嘅人，同埋唔係以居留目的獲准合法喺香港逗留嘅人，即係嗰啲要受《入境規例》（第115A章）第2條訂明嘅逗留條件規限嘅人（例如訪客同輸入勞工）。

喺特殊情況之下，社會福利署署長可以考慮運用酌情權，向未符合居住香港規定嘅綜援申請人發放援助。

經濟狀況調查
------

申請人必須通過入息同資產嘅審查：

入息審查
申請人同埋家庭成員每個月可以評估嘅總收入必須低於佢哋喺綜援計劃之下認可嘅每月需要總額。

資產審查
申請人同埋家庭成員喺香港或香港以外任何國家／地區擁有嘅資產（包括土地、物業、現金、銀行存款、保險計劃嘅現金價值、股票同股份嘅投資同其他可以變換現金嘅資產同財物）總值唔可以超過規定限額。

援助金類別
-----

援助金大致可以分為三類：

### 標準金額

唔同類別嘅受助人會獲得唔同嘅標準金額，以應付生活上嘅基本需要。

### 補助金

長期個案補助金
有年老、殘疾或經醫生證明為健康欠佳成員嘅受助家庭，如果連續領取援助金達12個月或以上，可以根據家庭裏面呢類合格成員嘅人數，獲發每年一次嘅長期個案補助金，用嚟更換家居用品同耐用品。

單親補助金
單親家庭每個月可以獲發單親補助金，幫助單親人士獨力照顧家庭所遭遇嘅特別困難。

社區生活補助金
唔係住喺院舍而年老、殘疾或經醫生證明為健康欠佳嘅綜援受助人，每個月可以獲發社區生活補助金，幫助佢哋留喺社區生活提供更有利嘅條件。

交通補助金
年齡喺12至64歲，殘疾程度達100%或需要經常護理嘅受助人每個月可以獲發交通補助金，以鼓勵佢哋多啲外出參與活動，令到佢哋可以融入社會。

院舍照顧補助金
住喺非資助院舍而年老、殘疾或經醫生證明為健康欠佳嘅綜援受助人，每個月可以獲發院舍照顧補助金，以減輕佢哋嘅院費負擔。

### 特別津貼

申請人可以獲發特別津貼，以應付個人或家庭嘅特別需要，例如租金、學費同其他教育費用、必要嘅交通費用、醫生建議嘅膳食、復康同醫療用具等支出。健全成人／兒童可以獲得嘅特別津貼，只限於租金、水費／排污費、同兒童就學有關嘅支出、幼兒中心費用同殮葬費用。

出面網頁
----

* 社會福利署 - 綜合社會保障援助計劃
歸妹卦
**歸妹卦**，或者就咁叫**歸妹**，係六十四卦之中嘅第五十四卦。佢上卦係震卦，代表雷，即係☳；下卦係兌卦，代表澤，即係☱。所以，歸妹卦就畫成䷵。為咗方便記住卦象，佢有個名叫**雷澤歸妹**。

卦辭
--

征凶，無攸利。

彖曰：歸妹，天地之大義也。天地不交，而萬物不興，歸妹人之終始也。說以動，所歸妹也。 征凶，位不當也。 無攸利，柔乘剛也。

象曰：澤上有雷，歸妹；君子以永終知敝。

爻辭
--

初九：歸妹以娣，跛能履，征吉。

九二：眇能視，利幽人之貞。

六三：歸妹以須，反歸以娣。

九四：歸妹愆期，遲歸有時。

六五：帝乙歸妹，其君之袂，不如其娣之袂良，月幾望，吉。

上六：女承筐無實，士刲羊無血，無攸利。

### 解

䷵係由底睇上去，初二三四五上。九係陽，六係陰。

六三須，馬王堆帛書周易寫為嬬。嬬係陪嫁女，媵女。上古有貴族興陪嫁，以夫人之妹或者姪女同嫁，即係娣。

初九跛能履，九二眇能視，係當時習用語，亦見於履卦。跛能履，就係跛嘅得人幫，可以行。眇能視，眼唔好嘅得人助，可以睇得見。初九係得商歸妹扶助。九二幽人，講隱士，指姬昌得隠士輔助，如姜尚。

六三歸妹，帝乙嫁妹，有陪嫁女。休妻反歸，君夫人同陪嫁女亦返去。

九四，講姬昌遲娶，等啱時機先娶。

六五，嫁妹之時，君夫人個嫁妝，唔及陪嫁女娣嘅嫁妝。幾望，即係既望，姬昌擇咗過咗月圓，到月尾嘅時間，為之吉。

上六，講生唔到仔。故此講，女承筐無實，士刲羊無血。無攸利，就係無利。同六三休妻相應。

史
-

爻辭六五為要處，帝乙歸妹。帝乙，商王子羨，商王文丁子托之子，商王帝辛子受之父。顧頡剛考證，歸妹係講商王嫁妹去周國西伯姬昌，然最後返歸。由於商王子托，忌周壯大，誘而監禁，餓死姬歷。自此商周交惡。到商王子羨之時，人方有亂，怕周國會趁亂，嫁女和親，重修舊好。以周而言，卦辭征凶，無攸利。就係周勢力仍不及商，同商打仗會不利，所以和親反而吉。卜卦就係講依件事嘅過程。詩小雅大明，亦有寫「大邦有子，俔天之妹。文定厥祥，親迎於渭。造舟為梁，不顯其光。」嫁娶時已過月圓，而且係有嬬女同嫁。不過佢哋無生仔，所以最後二女反歸。按大明下幾句，「有命自天、命此文王。于周于京、纘女維莘。長子維行、篤生武王。保右命爾、燮伐大商。」姬昌另娶莘國太娰國之女為妻，生姬發，伐商。

唔只歸妹有提及件事。泰卦都有講，「帝乙歸妹，以祉，元吉。」

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
**南北高速鐵路**（粵拼：naam4 bak1 gou1 cuk1 tit3 lou6；越南文：**Đường sắt cao tốc Bắc Nam**／**塘鐵高速北南**），係越南一條打算起嘅高速鐵路，起點喺河內，終點喺胡志明市，沿途經過越南21個省市，包括河內、胡志明市同峴港；全長1,570公里，比舊有嘅南北鐵路短159公里，預期造價係558.5億美元，將會用日本同越南政府提供嘅政府開發援助嚟興建。

綜覽
--

響由日本同越南聯合成立嘅工程隊伍完成測繪同地理考察之後，越南南北高鐵嘅頭兩段：河內–榮市段同胡志明市——芽莊段，預定響2011至2015年嘅階段中落成啟用，而榮市——芽莊段預定會響2020年落成。越南政府話，越南嘅高鐵將會採用日本新幹線子彈火車嘅高鐵技術；呢條高鐵用嘅技術同路軌規格同現有嘅南北鐵路唔同，會係一條複線嘅標準軌鐵路，設定時速300公里，係現有南北鐵路時速嘅六倍。高鐵落成之後，乘客坐高鐵由河內去胡志明市嘅時間將會大大縮短至7個鐘，比坐現有鐵路由河內去到胡志明市所需32個鐘快。

喺越南政府總理阮晉勇響2006年到訪日本之後，日本政府承諾會提供政府開發援助，支援越南起高鐵。當時越南同日本政府共同簽署咗一份關於越南高鐵同北南高速公路工程嘅「諒解備忘錄」。

計劃再次評估
------

響2010年6月，越南國會經過一個月嘅審議，最終否決咗當時政府提出嘅高鐵計劃，據報道，國會否決提案嘅原因係高鐵預計造價為560億美元，造價太貴。當地一位資深經濟師曾經批抨高鐵計劃係「經濟上唔健全」嘅計劃，又表示高鐵起好之後，唔能夠為大部分越南人民服務，因為有百分之70嘅越南人都係住喺農村嘅農民。據報道，越南國會一啲議員要求越南政府對高鐵項目作出進一步嘅研究。去到2010年10月，越南交通部證實高鐵計劃被擱置。當時越南國營鐵路公司嘅主席話，越南政府會響2011年越南共產黨領導層換屆之後再提交一個新嘅高鐵計劃。越南政府副總理黃忠海響2010年10月一個同交通部進行嘅會議上面，檢討越南各地重要嘅交通基建項目嘅工程進展，據報道，佢又命令交通部成立一個指導委員會，接受日本為上述兩段高鐵線路而提供嘅技術援助。

日本國土交通省一個鐵路局局長表示，日本政府目前有意將日本嘅基建技術，例如新幹線，引入去經濟日益發達嘅地方，但係日本會將越南高鐵項目視為一個長期項目；響2010年8月嘅一次會談，佢又話現有嘅越南鐵路係未電氣化嘅單線鐵路，如果要由呢個階段邁進去發展高鐵嘅階段，越南需要吸納、培訓熟知鐵路技術嘅專業人才同制定適當嘅法例。

參考
--

1. ↑  Sơ sài dự án ngàn tỉ。 勞動者報。2010年5月12日。
2. ↑  "Sẽ có đường sắt cao tốc 300km/h Hà Nội - TP HCM". Dat Viet News. 原著喺2012年7月21號歸檔. 喺December 30, 2009搵到.
3. ↑  "Rail boss: Vietnam to begin high-speed line in 2010". 《德新社》. Monstersandcritics.com. 23/10/07. 原著喺2013年1月29號歸檔. 喺7 January 2011搵到. `{{cite news}}`: Check date values in: `|date=` (help)
4. 1 2 3  Maya Kaneko (2010-08-28). "Held up Vietnam rail plan still counts on Japan". *Kyodo News*. The Japan Times. 喺2010-11-01搵到.
5. ↑  "The visit to Japan successful: says PM Nguyen Tan Dung". 越南共產黨. 2006-10-22. 喺2010-11-01搵到.
6. ↑  〈越南痴心不改重启高铁项目〉. 東方早報. 2010年9月1日. 原著喺2011年3月3日歸檔. 喺2011年2月26日搵到.
7. ↑  "Vietnamese legislators reject $56B bullet train in rare move against Communist leaders". Metro News Vancouver. 美聯社. 2010-06-21. 原著喺2010-06-28歸檔. 喺2010-06-21搵到.
8. ↑  "National Assembly rejects express railway project". VietNamNet Bridge. 2010-06-21. 原著喺2010-06-28歸檔. 喺2010-06-21搵到.
9. 1 2  "Transport Ministry moves on with two express railways". 2010-10-30. 原著喺2010-11-01歸檔. 喺2010-10-31搵到.
**羅素悖論**lo4 sou3 bui3 leon6（英文：**Russell's paradox**），係由羅素喺1901年提出嘅悖論，係一個關於類嘅內涵問题。

羅素悖論
----

我地通常希望：隨意畀一個性質，滿足嗰個性質嘅所有類可以組成一個類。但係咁樣將會導致悖論：

**羅素悖論**：假設用性質{\displaystyle P(x)} 嚟表示「{\displaystyle x\not \in x}」，依家再假設用性質{\displaystyle P} 嚟確定咗一個類{\displaystyle A} —— 亦都即係話「{\displaystyle A=\{x|x\not \in x\}}」。咁而家嘅問題就係： {\displaystyle A\in A} 係咪成立？首先若果{\displaystyle A\in A}，咁{\displaystyle A}就係{\displaystyle A} 嘅元素，咁樣{\displaystyle A} 擁有性質{\displaystyle P} ，由性質{\displaystyle P} 而知道{\displaystyle A\not \in A}；其次，若果{\displaystyle A\not \in A}，亦都即係話{\displaystyle A}擁有性質{\displaystyle P}，而{\displaystyle A} 係由所有具有性質{\displaystyle P} 嘅類所組成嘅，所以{\displaystyle A\in A}。

羅素悖論重有一啲更為通俗嘅描述，好似理髮師悖論、書目悖論等等。

羅素悖論喺**類**嘅理論當中通過内涵公理而解決咗。

書目悖論
----

書目悖論同理髮師悖論基本上係一樣。可以話係羅素悖論嘅另一種通俗表達形式。內容係：「一個圖書館要編一本書，內容係『列出晒館入面所有唔列出自己書名嗰啲書個名』。」咁樣作為目錄嘅嗰本書應唔應該列出自己嘅書名呢？

睇埋
--

* 公理化數學
* 羅素公理體系
* 自質字悖論
唔好同**史學史**搞亂。
有啲人認為必須研究同埋解釋人類歷史發展，基於呢啲解釋，先至可能認真了解社會與政治。呢種見解俾卡爾波普爾（Karl Popper）叫做**歷史主義**（**Historicism**）。

喺本文，「*人類歷史*」同「*人類發展*」或「*人類發展史*」相通，即喺英語 History 嘅廣義，而唔係「記錄往事」嘅意思。

簡介
--

自古以來就有唔少人嘗試以研究同解釋個別人類歷史發展（如部落史、國王史）為基礎，去理解個別嘅社會同政治，認為了解歷史發展嘅趨勢就可以掌握未來發展，知道有乜趨勢會容易成功。

黑格爾係較早有系統咁去理解*整體人類歷史發展嘅過程*（睇辯證法），幫歷史主義建立基礎元素。呢種元素喺十九世紀興起，包括馬克思認為共產主義係人類發展嘅最終目標（睇歷史唯物主義）。

歷史主義有時會同還原論相比：還原論主張可以將人類發展還原為基本法則。例如，有啲人類歷史發展係由經濟法則所決定嘅（經濟決定論）。歷史主義者就以解釋個別人類歷史發展，建立佢相信嘅基礎法則。

「歷史主義」喺其他範圍有唔同用法。喺人類學上，「歷史主義」指人類或生物會適應當地環境而作出發展。喺神學上嘅使用，指一啲基督教教派亦會以「歷史主義」為名理解聖經嘅預言，特別係同教會發展作出關連理解。

卡爾·波普爾批評歷史主義嘅各種形式，指佢根源喺決定論同埋整體論。

普世歷史
----

內文：社會進步同普世歷史
康德喺提到普世歷史中開宗明義咁講，每種生物都會發展成為佢「註定嘅目的」（或叫「*歷史嘅終結*」），而人類作為獨有可以利用理性嘅生物，人類嗰歷史發展都有佢完整使用理性嘅目的：就係建立普世嘅公民社會。邁向呢個目的嘅發展就係社會進步。

  

後世對黑格爾嗰歷史主義嘅詮譯，明顯比起康德嗰普世歷史豐富得多。黑格爾曾經教過學生，學生嘅筆記被後世稱為「歷史哲學講義」，佢嗰形式雖然是對唔同地方嘅歷史作逐一研究，但核心仍然以普世歷史為具體內容，亦即係不論歷史嘅形態喺各地唔同，速度亦都唔同，歷史都係由理性推動。喺黑格爾死後，佢嘅支持者喺詮譯普世歷史時有唔同取向，有啲支持認為當時嘅歐洲已經到達「註定嘅目的」，較重視國家機器同埋憲法嘅重要性，另一啲認為歐洲仍然存在好多矛盾，較重視辯證法繼續推動社會進步。隨之而來，歷史主義嘅發展變得多樣化。

因為馬克思嘅共產主義被後世一步步實踐（至少共產政權對係咁講），共產主義嗰「註定嘅目的」本質亦為後世所留意，而且一般嚟講馬克思比起黑格爾更為人所知。

現代都有針對「註定嘅目的」嘅論述，例如法蘭西斯·福山相信現代社會嗰自由民主制已實際上成為自然人嗰「註定嘅目的」，但有啲因素（例造生物科技，超人類之類）可能產生新嘅歷史目的。

新歷史主義
-----

內文：新歷史主義
米歇爾·傅柯同雅各·拉岡認為，喺理解某個觀念或某個論據時，必須先理解背後嗰歷史環境。呢個理論喺八九十年代發展迅速。

呢個態度喺理解同評論文學作品時亦有應用，Stephen Greenblatt 喺呢個學派嘅代表。

人類學上嘅歷史主義
---------

人類學學者法蘭茲·鮑亞士喺研究人類發展嘅時候，特別重視人類首先適應本地環境同文化語境，然後人類文化先慢慢向外擴散同互相影響（Marvin Harris後來叫呢個諗法做「歷史特殊論」）。佢領導嘅學派反對直向進化論（認為人類進化只有程度高低嘅差異之學說，因此產生進化光譜）。歷史特殊論同樣重視演化論嗰適應同競爭要素，不過適應到某個地區嘅文化唔一定可以適應其他地區。呢個學派嘅思想又反過來影響生物學嗰演化論，過去被叫做「進化論」喺今日要改名做「演化論」。

法蘭茲·鮑亞士用嘅研究方法是以採集經驗為主嘅，即係喺針對某個社會或某個事件中，研究人員需要採集好多導致呢件事件嗰輸入，然後達至有關嘅因果關係理論。因此呢個方法學被稱為**歷史主義**。但係同「普世歷史」觀念不同，咁嘅研究方法係冇可能建立廣義理論。

基督教嘅歷史主義
--------

歷史主義亦可以指一啲新教派系喺理解聖經（特別喺但以理書同坦啟示錄）預言時嘅方法。按呢啲理論，有關預言係**正在發展**之中，既唔係只係喺過去出現亦唔係淨係展望未來。呢嗰派系將現世嘅教會（公教）與「真正教會」區分出來，並對公教作強烈批判。

批評
--

### 卡爾波普爾

卡爾波普爾喺《開放社會及其敵人》（英文：The Open Society and Its Enemies）中攻擊柏拉圖同埋馬克思有關佢哋歷史主義嘅立場，特別係有關佢哋認為歷史發展嘅必然性，罷黜咗每人貢獻社會演進嘅民主責任，因此導致極權主義。

波普爾喺呢本書第二十二章亦反對「道德歷史主義」，反對從歷史發展中建立道德。呢個包括道德實證主義（當今當權者係啱嘅）、道德保守主義（傳統係啱嘅）以及道德未來主義（未來當權者係啱嘅），指呢三樣其實都冇任何道德標準可言。

波普爾亦抨擊阿諾爾得·約瑟·湯恩比嘅歷史相對主義（historism）（集中評擊《A Study of History》）。所謂歷史相對主義，就指所有歷史思想都侷限於佢嘅歷史語境同環境，因此新歷史主義係歷史相對主義。呢嗰悖論同相對主義一樣：「歷史相對主義點樣脫離佢嘅歷史語境同環境，成為普世嘅歷史思想呢？」波普爾並唔反對歷史相對主義者嘅研究結論，只係認為呢個研究方法係反理性。

攷
-

1. ↑  [The Open Society and Its Enemies, 第一章，第一至第二段, 作者: 卡爾·波普爾, ISBN 0-415-12739-4]

睇埋
--

* 黑格爾
* 歷史哲學講義（英文）
* 辯證法
* 波普爾
* 決定論

連出去
---

普世歷史
1. （英文）Idea for a Universal History from a Cosmopolitan Point of View (1784)，康德寫
2. （英文）歷史之終結與最後一人 法蘭西斯·福山寫 ISBN 0-380-72002-7
3. 《開放社會及其敵人》中文譯本

基督教歷史主義
1. （英文）historicism.net
2. （英文）historicism.com
3. （英文）historicism.org
4. （英文）historicist.com
唔好同**京西古道**搞亂。

**西京古道**（粵拼：sai1 ging1 gu2 dou6），又嗌**西京路**（sai1 ging1 lou6），係中國廣東韶關一古蹟，喺乳源大橋鎮入面。佢既係科學考察同教學嘅緊要場所，又係旅遊觀光同避暑度假聖地之一。家下佢係中華人民共和國嘅重點文物。

名
-

呢條古道因舊時由古京城（而家嘅陝西西安）通去嶺南嘅「高速公路」而改成噉嘅名。

簡況
--

舊時從英德浛光出發，經乳源縣城到湖南宜章，全程五百幾里。南宋間，因乳源搞成縣，原先從乳源北上宜章嘅路改成喺縣城西嘅大富橋上臘嶺過風門關，經過龍溪（而家嘅南水水庫）、均豐、白牛坪、出水巖（而家嘅樂昌雲巖鎮）、梅花、武陽司（而家係樂昌老坪石）等地，夾埋有160km到。據大清《韶州府志》話，佢係條開闢得比較早兼歷嚟就係乳源縣入面貫通南北嘅緊要道路。

有一部份古道因1958年9月到1969年2月13號開闢南水水庫而浸咗，家下淨得返梯雲嶺同埋猴子嶺夾埋總共約5km部份。佢有好幾個主要景觀，分別係古涼橋同涼亭、觀瀾書院、舊民宅等。

註同攷
---

註
1. ↑  呢度講嘅「高速公路」唔係而家喺路上揸車嗰種公路，嗰時冇任何瀝青馬路響度，更加唔使問有冇機動交通工具喺街上行喇。
2. 1 2  呢度講嘅舊時地名，而家嚟講係韶關乳源境內嘅大橋鎮。

攷

1. 1 2 3  国务院关于核定并公布第八批全国重点文物保护单位的通知 中华人民共和国中央人民政府
2. ↑  〈英德波罗镇古道入选南粤古驿道15处重大发现〉. 《清远日报》. 清远+. 2019-01-11. 原先內容歸檔喺2021-10-07. 喺2021-10-07搵到.
3. ↑  湖水遮面半世纪西京古道现娇颜
4. ↑  水下的村庄
**歸一化**（Normalization）喺圖像處理領域嚟講係改啲像素強度值範圍嘅過程，應用喺譬如處理啲由於鑱光（glare）而對比度較差嘅照片等。歸一化有時叫做對比度拉伸或者直方圖拉伸。喺更一般啲嘅數據處理領域，例如數字信號處理，就叫做動態範圍擴展。 

喺各種應用當中動態範圍擴展嘅目嘅通常係捉啲圖像或者其他類型嘅信號帶落一個更熟悉或者正常啲嘅範圍內，所以叫做歸一化。通常，動機係為一組數據、信號或者圖像實現動態範圍嘅一致性，嚟避免分神或者疲勞。例如，一家報紙將努力使一期中嘅所有圖像共享相似嘅灰度範圍。

歸一化變換 n 維灰度圖像{\displaystyle I:\{\mathbb {X} \subseteq \mathbb {R} ^{n}\}\rightarrow \{{\text{Min}},..{\text{Max}}\}}其中強度值喺範圍內{\displaystyle (Min,Max)} ，令佢變成一幅新圖像{\displaystyle I\_{N}:\{\mathbb {X} \subseteq \mathbb {R} ^{n}\}\rightarrow \{{\text{newMin}},..{\text{newMax}}\}}其中強度值喺範圍內{\displaystyle (newMin,newMax)}

根據公式對灰度數碼影像做線性歸一化

{\displaystyle I\_{N}=(I-{\text{Min}}){\frac {{\text{newMax}}-{\text{newMin}}}{{\text{Max}}-{\text{Min}}}}+{\text{newMin}}}
譬如，如果幅圖像嘅強度範圍係 50 到 180，而所需嘅範圍係 0 到 255，噉呢個過程需要從每粒像素強度減去 50，等到范圍係 0 到 130。然之後每粒像素強度乘埋 255/130，等范圍係 0 到 255。

歸一化亦都可能係非線性嘅，喺{\displaystyle I}同{\displaystyle I\_{N}}兩者之間冇個線性關係嗰陣會發生這種情況。非線性歸一化嘅一個例係喺歸一化遵循sigmoid 函數嗰陣，喺呢種情況下，歸一化圖像係根據返下低條公式計算：

{\displaystyle I\_{N}=({\text{newMax}}-{\text{newMin}}){\frac {1}{1+e^{-{\frac {I-\beta }{\alpha }}}}}+{\text{newMin}}}
其中{\displaystyle \alpha }定義到輸入強度範圍嘅寬度，而{\displaystyle \beta }定義到個範圍中心嘅強度。 

圖像處理軟件當中嘅自動歸一化，通常歸一化到個數字系統嘅完整動態範圍、個喺圖像文件格式當中指定到嘅。

睇埋
--

* 音頻歸一化，音頻模擬
* 直方圖均衡

參考
--

1. ↑  Rafael C. González, Richard Eugene Woods (2007). *Digital Image Processing*. Prentice Hall. p. 85. ISBN 978-0-13-168728-8.
2. ↑  "ITK Software Guide" (PDF). 原著 (PDF)喺2021年6月3號歸檔. 喺2021年6月3號搵到.

出面網頁
----

* 對比拉伸
阿圖爾·叔本華
**阿圖爾·叔本華**（**Arthur Schopenhauer**，1788年2月22號—1860年9月21號），德國哲學家。代表作 *Die Welt als Wille und Vorstellung* （世界作為意志同表象）。

叔本華嘅『世界係表象』繼承康德哲學對現象同自體（*Ding an sich*）嘅分野，但係佢只同意康德分類之中嘅因果，康德認為我哋係冇法理解自體。叔本華以為我哋係冇法喺理性上認識自體，不過，可以用直覺得知，而自體就係意志（Wille），亦即係叔本華講嘅『世界係意志』。意志就係**生存嘅意志**（**Will-to-live**），意志支配一切，導致慾望、虛無、最後痛苦。叔本華認為淨係通過藝術先可以走得甩一陣間。佢嘅哲學同一啲東方哲學、佛教有相似嘅地方。

攷
-

* 
* *The World As Will and Representation* (1969), Arthur Schopenhauer, Peter Smith Publisher Inc. ISBN 0-8446-2885-9

連出去
---

|  |  |
| --- | --- |
|  | 維基同享有多媒體嘅嘢： **叔本華** |

|  |  |
| --- | --- |
|  | 維基語錄收錄咗同呢篇文相關嘅摘錄：
**叔本華** |

* 古滕堡計劃：*Schopenhauer, Arthur, 1788-1860*

|  |  |
| --- | --- |
| Flag of 德意志帝國Biography icon  | 呢篇同德國人相關係楔位文。歡迎幫維基百科擴寫佢。睇 • 論 • 改 • 歷 |
**葉健強**（粵拼：jip6 gin3 koeng4；1953年7月20號—）係中國嘅一位記者兼攝影師，廣東廣州人。做過羊城晚報攝影部主任、高級記者中國新聞攝影學會理事、廣東省新聞攝影學會常務理事同副秘書長。曾經拍過好多同廣州街景有關啲相而出名。

生平
--

葉健強喺1953年喺廣州嘅橫街窄巷入面出世，從細個開始見證咗廣州30年嚟嘅社會變遷。1971年加入攝影圈做廣州新聞圖片社學新聞部搞攝影工作。1980年加入羊城晚報做攝影記者，之後發佈咗一系列攝影作品，尤其喺1981年10月1號拍嘅「導彈行街」同1988年喺南海官窯嘅一間工廠入面拍外來妹啱落火車就去工作單位報到嘅相而引起好大轟動。1989年重喺廣州、佛山同中山市三地搞咗個人嘅單車橫跨美國攝影展覽。2002年，佢俾《城市畫報》大篇幅刊登咗佢廿年嘅街頭日記。2003年重向嶺南美術出版社出咗佢嘅攝影專集。2005年3月喺羊城晚報開咗《葉健強跑街》嘅攝影專欄。

註
-

1. ↑  叶健强艺术工作室 互聯網檔案館嘅歸檔，歸檔日期2020年3月28號，. 艺术收藏
2. ↑  平凡之中一定蕴藏着生命的力量 新浪 （2008-11-03）
3. ↑  〈叶健强 摄影作品欣赏〉. 原著喺2019年11月17號歸檔. 喺2016年3月12號搵到.

連出去
---

* 叶健强作品集 FOTOE图片库
* 【人在广州】叶健强：退休了，叶健强跑街仍在继续 新知微信网
閻麗夢
**閻麗夢**，前香港大學公共衛生學院傳染病研究中心嘅病毒同免疫學博士後研究員。因為喺2020年4月底前往美國後揭發中國政府隱瞞武漢肺炎疫情而受到關注。

就武漢肺炎發表嘅言論
----------

佢自2020年1月，就開始匿名警告外界，話病毒源於中國解放軍實驗室，而且係被蓄意釋放出嚟。佢又話，中共嘅目的係為咗癱瘓敵國嘅醫療系統。

喺2020年10月10號，閻麗夢接受班農訪問嘅時候，話自己接觸過一啲美國政府頂級專家，佢哋都認同隻病毒係人造。

喺2021年5月8號，《週末澳洲人報》披露咗一份2015年嘅文件，係中國流行病學專家徐德忠同曾參與抵抗SARS嘅醫學博士李峰一齊撰寫，據稱係中國軍事教材專書嘅《非典非自然起源和人制人新種病毒基因武器》，當中提到點樣將SARS冠狀病毒武器化，同埋預測第三次世界大戰將以生物武器形式出現。喺無耐之後，閻麗夢接受《今日印度》專訪，話呢份文件，正好證明中國有長期開發非傳統生物武器嘅計劃，藉此征服全世界，而當世人意識到病毒源於中國實驗室嘅時候，中國嘅目標就否認並利用假資訊嚟誤導世界。

參考
--

1. 1 2  自由時報電子報 (2021-05-17). 〈中共向全球發動生化戰！閻麗夢爆：病毒遭蓄意釋放 - 自由財經〉. 《自由時報電子報》. 喺2021-05-18搵到.
2. ↑  自由時報電子報 (2020-10-13). 〈武漢肺炎是中國「超限戰」？ 閻麗夢：論文獲美國專家認可 - 國際〉. 《自由時報電子報》 (中文). 喺2021-05-18搵到.